Κυριακή της Σαμαρείτιδος-Μεγάλη γιορτή της ορθοδοξίας σήμερα 26 Μαΐου - ΕΚΚΛΗΣΙΑ ONLINE\nΚυριακή, 26 Μαΐου 2019 06:10\nΑρχική » ΝΕΑ » Κυριακή της Σαμαρείτιδος-Μεγάλη γιορτή της ορθοδοξίας σήμερα 26 Μαΐου\nΜεγάλη γιορτή της ορθοδοξίας σήμερα 26 Μαΐου\nΣυνάντηση με τη Σαμαρείτιδα\nΔεν την εκθέτει όμως. Δεν την προσβάλλει. Δεν της είπε πώς είναι πολύγαμη, ουτε πώς ζεϊ παράνομα.\nΉ αγάπη δεν τα επιτρέπει αυτά, γιατί «πάντα στέγει» (=όλα τα σκεπάζει).\nΤην βλέπει πώς είναι διψασμένη στο σώμα, αλλά και η ψυχή της διψά τον Θεό. Βρίσκεται στον άδη των παθών της αμαρτίας.\nΤην πλανούσε ό μισάνθρωπος να νομίζει, πώς θα γεμίσει την ψυχή της και θα βρει πλήρωμα ζωής στις πρόσκαιρες σαρκικές απολαύσεις και ηδονές.\nΉταν δούλη και λάτρις στα πάθη αυτά, αλλά πάντα στερημένη άπό την εσωτερική ανάπαυση, γιατί αυτή μόνο ό Θεός τη δωρίζει.\nΔοκίμασε όλα τα αισθητά και τα γήϊνα, πού δίνουν τρυφή στη σάρκα.\nΓνώρισε πέντε άνδρες, τους άφησε, ζουσε με έκτο, χωρίς να βρει το πλήρωμα της ζωής, γιατί της έλειπε το πνευματικό και ουράνιο.\nΓνώριζε μόνο μια τυπική λατρεία του Θεου, την «έν τόπω», σύμφωνη με τον Νόμο και ζητά άπό τον Χριστό να της πε, ποιος είναι ό αληθινός τόπος της λατρείας του Θεου.\nΑσφαλώς η Σαμαρείτιδα δεν μπορουσε να καταλάβει, πώς η ακόλαστη ζωή και η λατρεία του σώματος της, απέκλειαν τη λατρεία του Θεου.\nΝόμιζε πώς μπορούν και τα δυο να συνυπάρχουν, φτάνει να μάθει τον τόπο. Αν είναι το όρος Γαριζείν η ό Ναός του Σολομώντος.\nΗ νομική λατρεία\nΗ λατρεία αυτή δεν προέρχεται άπό τα μυστικά Βάθη της ανθρώπινης ψυχής.\nΕίναι η φαινόμενη λατρεία, η εξωτερική, η «κατά Νόμον».\nΟπωσδήποτε όμως αυτό πού ζήτησε η Σαμαρείτιδα, δεν είναι κάτι για το σώμα, για το κάλλος, για την υγεία η για χρήματα, αλλά κάτι διαφορετικό, για την πίστη.\nΟ Χριστός δεν της άπαντα για τον τόπο της λατρείας, γιατί μ’ αυτή τη λατρεία δεν εύαρεστείται ό Θεός, άφου δεν σώζει τον άνθρωπο.\nΘα την οδηγήσει «θεοπρεπέστατα» να αντιληφθεί, πώς ό άνθρωπος είναι ό αληθινός «τόπος» λατρείας, στον όποιο ευαρεστείται ό Θεός. και σ’ αυτό πρέπει να στοχεύει.\nΗ νομική λατρεία, χωρίς την εσωτερική συμμετοχή, δεν είναι τίποτε.\nΔεν βοηθεί τον άνθρωπο να αποφύγει την αμαρτία και να συνδεθεί με τον Θεό. η Σαμαρείτιδα π.χ. ζούσε στον βυθό της αμαρτίας και αυτό δεν την προβλημάτιζε. και θεωρούσε κακό να δώσει λίγο νερό στον συνομιλητή της.\nΑκόμη και να ήταν Ιουδαίος, όχι μόνο δεν θα τη μόλυνε, αλλά θα την βοηθούσε να αφήσει τη σκληρότητα της και να επιδείξει αγάπη στον συνάνθρωπο της, ανεξάρτητα από την εθνικότητα του.\nΟ Θεός δηλαδή δεχόταν τις θυσίες και τους «τόπους» της λατρείας, με την προυπόθεση ότι ο Λαός θα επιδιώκει την αγιότητα στη ζωή του, όπως άγιος είναι και ο Θεός.\nΌταν ο άνθρωπος δουλεύει στα πάθη του, δεν μπορεί να δουλεύει και να λατρεύει και τον Θεό.\nΓι΄ αυτό δεν απαντα στην απορία της Σαμαρείτιδας, γιατί ο τόπος πού αναζητά δεν την ξεδιψά, δεν έχει σχέση με τη σωτηρία της.\nΤόπος θα γίνει η ίδια. Αυτό πρέπει να επιδιώξει. Όχι τόπον θυσίας, αλλά να γίνει η ίδια θυσία ζώσα, ευάρεστος τώ Θεώ».\nΛατρεία «εν πνεύματι και αληθεία»\nΟ Χριστός θα βοηθήσει τη Σαμαρείτιδα να υπερβεί τον τύπο και να δεχθεί την ουσία, την «δωρεάν του Θεού».\nΝα αφήσει την προσκόλληση στα επίγεια, πού μοιάζουν με το νερό του πηγαδιού, πού το πίνει και πάλι διψά και να δεχθεί τα ουράνια, τη Χάρη του Αγίου Πνεύματος, πού είναι «ύδωρ ζωής», πληρότητα ζωής, ύδωρ αφθαρσίας και αθανασίας.\nΤώρα λοιπόν, τόσο το Γαριζείν όσο και ο Ιουδαϊκός Ναός των Ιεροσολύμων, καταργούνται ως τόποι λατρείας και μαζί τους οι νομικές διατάξεις για Σάββατα, για θυσίες, για μόσχους και αμνούς και περιτομήν.\n«Τα αρχαία παρήλθεν, ιδού γέγονε καινά πάντα». η «σκιά του Νόμου» μεταποιείται τώρα σε λατρεία πνευματική, «έν πνεύματι και αληθεία». η πνευματική λατρεία είναι θεοπρεπής.\nΟ πνευματικός άνθρωπος λατρεύει τον Θεό και αποβλέπει στην «οικειότητα Θεού», στη σχέση και κοινωνία μαζί Του και διαλάμπει πνευματικά με τα έργα της αρετής του.\nΟ Χριστός λοιπόν με «σοφίαν αρίστην» (ιερός Χρυσόστομος) εισάγει τη Σαμαρείτιδα στον νέο τρόπο λατρείας, πού ταυτίζεται με τον πνεύματικό τρόπο ζωης. η Σαμαρείτιδα τώρα καλείται σε αλλαγή, σε Μετάνοια, σε εγκατάλειψη του παλιού τρόπου ζωής, στη νέκρωση των παθών, του σαρκικου φρονήματος, πού είναι η περιτομή της καρδίας, στην υπέρβαση των γήινων απολαύσεων.\nΌλα αυτά μοιάζουν με το νερό του πηγαδιού, πού σταματά την αισθητή δίψα προσωρινά.\nΤώρα χρειάζεται η καθαρότητα του νου, της ψυχής ολόκληρης για να δεχθεί το ανώτερο νερό, το «υδωρ το ζών», μια άλλη απόλαυση διαρκείας, αθανάτου ζωής, πού είναι η Χάρις του Αγίου Πνεύματος.\nΟ πνευματικός άνθρωπος, πού παλαίει να νεκρωθεί από τα πάθη του, συμμετέχει στα πάθη και τον Σταυρό του Κυρίου και ανίσταται και ζωοποιείται με τη συμμετοχή στο Σώμα και το Αίμα του Κυρίου.\nΓίνεται «έκ νεκρών ζών», γιατί η Ανάσταση πάντοτε ανατέλλει «έκ του τάφου».\nΗ Σαμαρείτιδα «εστράφη εις τα οπίσω», στην επανάκτηση του αρχαίου κάλλους, στην οδό της θεώσεως, όπου την κάλεσε θεο-πρεπέστατα, Ο «καλέσας αμαρτωλούς εις μετάνοιαν».\nΠήγε να καλέσει τους συμπατριώτες της να δούν τον Χριστό και «άφηκε την υδρίαν αυτής» στο πηγάδι, δηλαδή τη στάμνα πού περιείχε το φυσικό νερό.\nΔεν τη μετέφερε στο σπίτι της. Αυτό δεν σημαίνει, πώς δεν θα ξαναέπινε νερό. Είναι κάτι συμβολικό. το σημειώνει όμως ο Ευαγγελιστής, για να δείξει τη μεταστροφή της.\nΠροτίμησε δηλαδή τη ζωή του Χρίστου από τη ζωή των παθών και τις ηδονές του σώματος, πού ήταν το καθημερινό «νερό» της. η ψυχή της γεμίζει πλέον με Χριστό. Αφήνει τα άχυρα και πιάνει το σιτάρι.\nΗ «χώρα» των αγιαζομένων\nΤόπος των αγιαζομένων είναι το Άγιο Πνεύμα, λέγει ο Μέγας Βασίλειος. Και συνεχίζει: Στο όρος Σινά ο Θεός είπε στον Μωυσή: «Ιδού τόπος, παρ’ έμοί και στήθι επί της πέτρας».\nΤί άλλο εννοεί με τον «τόπον», παρά το Άγιο Πνεύμα, με του οποίου τον φωτισμό μπορούμε να δουμε τον Θεό και να τον γνωρίσουμε;\nΠοιά είναι αυτή η θυσία; Η θυσία των παθών, πού είναι δοξολογία στον Θεό (θυσία αίνέσεως).\nΣε пою δε άλλο τόπο προσφέρουμε αυτήν, παρά στον «τόπο», πού λέγεται Άγιο Πνεύμα;\nΚαι που το μάθαμε αυτό;\nΈτσι έγινε και η Σαμαρείτιδα: Ισαπόστολος, αγία και μάρτυς του Χριστού. Λάτρευε τον Θεό «έν πνεύματι και άληθεία», γιατί έγινε κατοικη-τήριο της Αγίας Τριάδος.\nΤώρα μπορεί να λατρεύει τον Θεό «έν παντί τόπω της δεσποτείας Αυτού».\n3 χρόνια πριν Γράφει το ΕΚΚΛΗΣΙΑ ONLINE, ΝΕΑ2019, 26 Μαΐου, Αγία Φωτεινή Σαμαρείτιδα, ΓΙΟΡΤΑΖΕΙ ΣΗΜΕΡΑ, γιορταζουν, ΓΙΟΡΤΑΖΟΥΝ ΣΗΜΕΡΑ, ΓΙΟΡΤΗ, γιορτή σήμερα, Εκκλησία, εορτή, Κυριακή της Σαμαρείτιδος, Ορθοδοξία, τι γιορτάζουμε\nΚαιρός σήμερα: ΕΜΥ Έκτακτο δελτίο για Κυριακή της Σαμαρείτιδος 26 ΜαΐουΔευτέρα 27 Μαΐου: Όσιος Ιωάννης ο Ρώσος\nΟΠΕΚΕΠΕ ΠΛΗΡΩΜΕΣ: Βιολογικά, επίδομα ανεργίας ΟΑΕΔ δώρο Χριστουγέννων-Όλα τα ΝΕΑ\nΕΛΛΑΔΑ ΝΕΑ ΟΠΕΚΕΠΕ ΠΛΗΡΩΜΕΣ : Όλες οι πληρωμές ΟΠΕΚΕΠΕ σε βιολογικά. Για τον υπολογισμό του Δώρου Χριστουγέννων λαμβάνεται υπόψη ο τρόπος αμοιβής των μισθωτών, δηλαδή αν αμείβονται με ημερομίσθιο ή με μισθό.


Μουσικό Σχολείο Σερρών: Λήξη σχολικής χρονιάς με απολογισμό των δράσεων και εκδηλώσεων που οργάνωσε - Ανεξάρτητος-νέα του ν. Σερρών Μουσικό Σχολείο Σερρών: Λήξη σχολικής χρονιάς με απολογισμό των δράσεων και εκδηλώσεων που οργάνωσε - Ανεξάρτητος-νέα του ν. Σερρών\nBy ανεξάρτητος on 9 Ιουλίου 2014 Δεν επιτρέπεται σχολιασμός στο Μουσικό Σχολείο Σερρών: Λήξη σχολικής χρονιάς με απολογισμό των δράσεων και εκδηλώσεων που οργάνωσε\nΟ Διευθυντής του Μουσικού Σχολείου Σερρών Γεώργιος Βουδούρης, με τη λήξη της σχολικής χρονιάς 2013/2014, επιχειρεί να κάνει έναν απολογισμό των πλούσιων δράσεων κι εκδηλώσεων που πραγματοποιήθηκαν στο σχολείο από τους μαθητές και τους διδάσκοντες την χρονιά που μας πέρασε.\nΣτον απολογισμό του αναφέρει:\nΆλλη μία σχολική χρονιά έλαβε τέλος και το Μουσικό Σχολείο Σερρών σε πείσμα των καιρών, της γενικής απογοήτευσης και δυσθυμίας εξακολουθεί να υπηρετεί με συνέπεια και ενθουσιασμό το όραμα ενός καλύτερου κόσμου. Με την πεποίθηση ότι αυτή η διεκδίκηση μπορεί να γίνει πραγματικότητα μόνο μέσα από την παροχή μιας ουσιαστικής ανθρωπιστικής παιδείας, επενδύει στην προσφορά υψηλού επιπέδου εκπαιδευτικού έργου τόσο στη γενική όσο και στη μουσική παιδεία.\nΤο Μουσικό Σχολείο Σερρών και τη φετινή χρονιά υλοποίησε ένα μεγάλο αριθμό εκδηλώσεων, εκπαιδευτικών δραστηριοτήτων και παρεμβάσεων, οι οποίες είχαν ως στόχο τη συμπλήρωση του προγράμματος σπουδών και την υποστήριξη της επιστημονικής, κοινωνικής και πολιτισμικής διάστασης του εκπαιδευτικού έργου. Οι δραστηριότητες αυτές αφορούσαν στην εφαρμογή καινοτομιών, στη συμμετοχή των μαθητών σε προαιρετικά εκπαιδευτικά προγράμματα, σε πολιτιστικές δραστηριότητες καθώς και στο άνοιγμα του σχολείου στην κοινωνία με μουσικές καλλιτεχνικές εκδηλώσεις.\nΑναλυτικότερα για το σχολικό έτος 2013-2014 υλοποιήθηκαν οι παρακάτω δράσεις και εκδηλώσεις:\n14-10-2013 Διοργάνωση για δεύτερη συνεχή χρονιά του διαγωνισμού euroscola, στον οποίο συμμετείχαν μαθητές από όλο το νομό Σερρών. Σκοπός του προγράμματος είναι η εξοικείωση των μαθητών με τη λειτουργία των ευρωπαϊκών θεσμών και η ευαισθητοποίησή τους στο ρόλο που θα κληθούν να παίξουν στη μελλοντική οργάνωση της Ευρώπης.\n5-11-2013 Οργάνωση σεμιναρίου από το ΚΕΣΥΠ με θέμα: «Ανάπτυξη δεξιοτήτων επικοινωνίας».\n19-12-2013 Διοργάνωση Χριστουγεννιάτικης γιορτής και Βazaarμε σκοπό την οικονομική ενίσχυση άπορων μαθητών του σχολείου μας. Συγκέντρωση τροφίμων για το κοινωνικό παντοπωλείο του ΣΟΦΠΣΥ και του Δ. ΣΕΡΡΩΝ.\n20-12-2013 Συνδιοργάνωση με το 5ο Γυμνάσιο Σερρών θεατρικής παράστασης με τίτλο: «Οίκος Ευγηρίας – Το παυσίλυπον».\n22–12–2013 Διοργάνωσησυναυλίας στην αίθουσα εκδηλώσεων του Ορφέα Σερρών με παραδοσιακά κάλαντα των Χριστουγέννων από τη χορωδία παραδοσιακής μουσικής του Μ.Σ.Σ.\n31-1-2014 Διοργάνωση ημερίδας από την Περιφέρεια Κ. Μακεδονίας στο Αμφιθέατρο του Μουσικού Σχολείου με θέμα τη σχολική βία.\n4-2-2014 Συνδιοργάνωση με το ΠΑΜΑΚ συναυλίας φοιτητών ειδίκευσης πιάνου της τάξης της κας Βίνιας Τσόπελα.\n5-2-2014 Ξενάγηση μαθητών του Ε’ Δημοτικού Σχολείου Σερρών στο Μουσικό Σχολείο με σκοπό τη γνωριμία των μικρών μαθητών με τα μουσικά όργανα και την ενημέρωσή τους για τη λειτουργία του Μουσικού Σχολείου.\n10-2-2014 Διοργάνωση γιορτής της Α΄ Γυμνασίου. Παρουσίαση μουσικών συνόλων των μαθητών Α΄ Γυμνασίου και θεατρικά δρώμενα.\n12–02–14 Εκδήλωση αφιερωμένη στην Παναγία με Βυζαντινούς ύμνους, αποσπάσματα ιερών κειμένων και παρουσίαση θεατρικών δρώμενων.\n21-2-2014 Προβολή της ταινίας «Ανάμεσα στους τοίχους»με στόχο την αποδοχή της ετερότητας και την αποφυγή της ενδοσχολικής βίας, συζήτηση με την κα Χουλιούμη, κλινική ψυχολόγο του ΚΕΔΔΥ, υπό την εποπτεία του Σχολικού Συμβούλου Φιλολόγων κ. Κιορίδη Ιωάννη.\n25-2-2014 Φιλοξενία της επιμορφωτικής ημερίδας, που συνδιοργάνωσαν οι Σχολικοί Σύμβουλοι Φιλολόγων κ. Κιορίδης Ι. και κ. Τζιώκα Π. με το Ίδρυμα Μακεδονικού Αγώνα και το Πανεπιστήμιο Μακεδονίας, με θέμα: «Διαχείριση της ιστορικής μνήμης» και εισηγητές τους: Χασιώτη Ιωάννη, Ομότιμο Καθηγητή ΑΠΘ, Δορδανά Στράτο, Λέκτορα τμήματος Βαλκανικών Σπουδών του Παν/μίου Μακεδονίας, Καραμπάτη Περσεφόνη, Ιστορικό –Μουσειολόγο στο ίδρυμα Μουσείου Μακεδονικού Αγώνα.\n05–03–2014 Μουσικοθεατρική παράσταση: «Η πλούσια χήρα», διασκευή της οπερέτας του FrantzLechar«Η εύθυμη χήρα».\n11-3-2014 Ομιλία με θέμα: «Αυτός ο κόσμος ο μικρός ο Μέγας» από το Σοφοκλή Σωτηρίου, μέλος της Ελληνογερμανικής Αγωγής και τηλεδιάσκεψης με το CERN της Γενεύης. Στην εκδήλωση συμμετείχαν οι μαθητές της Α΄ και Β΄ Λυκείου του 3ου Λυκείου και οι μαθητές του Μουσικού Λυκείου. Κατά τη διάρκεια της τηλεδιάσκεψης οι μαθητές και οι μαθήτριες είχαν την ευκαιρία να γνωρίσουν το μεγαλύτερο και πολυπλοκότερο ερευνητικό κέντρο διεξαγωγής βασικής έρευνας στον κόσμο, το CERN της Γενεύης, με απευθείας διαδικτυακή σύνδεση, μέσω λογισμικού VideoDesktop. Οι μαθητές ξεναγήθηκαν μέσω διαδικτύου στους χώρους του CERN, ενώ είχαν την ευκαιρία να παρακολουθήσουν το πείραμα ATLAS στο Μεγάλο Επιταχυντή Αδρονίων LHC, που ερευνά τα στοιχειώδη σωματίδια και τις αλληλεπιδράσεις τους.\n19–03–14 Μουσικοθεατρική παράσταση: «Εις την Πόλιν» από την ορχήστρα και τη χορωδία της Παραδοσιακής μουσικής του Μ.Σ.Σ.\n21-3-2014 Πραγματοποίηση μουσικής εκδήλωσης για την υποδοχή των καθηγητών και των μαθητών του σχολείου ConvittoNationale “PrincipediNapoli” LiceoScientificoτης Ασίζης, που εντάχθηκε σε πρόγραμμα αδελφοποίησης με το σχολείο μας από το σχολικό έτος 2011-2012. Με αφορμή την παγκόσμια ημέρα ποίησης ακολούθησε ανάγνωση ποιημάτων στις δύο γλώσσες, ελληνική και ιταλική από τους μαθητές και των δύο σχολείων.\n21–03–14 Συμμετοχή της Χορωδίας Βυζαντινής Μουσικής του Μ.Σ.Σ. στους Δ’ Χαιρετισμούς, στον Ι.Ν. Τιμίου Σταυρού Σερρών .\n23-3-2014 Κυριακάτικο μουσικό πρωινό με συναυλίες ατομικών οργάνων και μουσικής δωματίου από μαθητές και καθηγητές του Μουσικού Σχολείου Σερρών.\n28–03–14 Συμμετοχή της Χορωδίας Βυζαντινής Μουσικής του Μ.Σ.Σ. στους Δ’ Χαιρετισμούς, στον Ι.Ν. Αγίου Γεωργίου Νιγρίτας .\n29–03–14 Συνδιοργάνωση μουσικοθεατρικής παράστασης: «Το Παρίσι μέσα από τη μουσική διαδρομή της EdithPiaf», που πραγματοποιήθηκε στοΑμφιθέατρο του ΤΕΙ Σερρών. Συμμετείχαν τα σχολεία: Μουσικό Σχολείο Σερρών, 1ο Γυμνάσιο Σερρών, 2ο Γυμνάσιο Σερρών, 4ο Γυμνάσιο Σερρών, 6ο Γυμνάσιο Σερρών, Γυμνάσιο Σκουτάρεως.\n31–03–14/01–04–14 Διοργάνωση συναυλίας αφιερωμένης στο μουσικό και συνθέτη Γιώργο Ανδρέου με αφορμή τη συμπλήρωση 20 χρόνων από την ίδρυση του Μουσικού Σχολείου Σερρών. Στην εκδήλωση συμμετείχαν η ορχήστρα και η χορωδία μαθητών και αποφοίτων Μ.Σ.Σ. Ως σολίστ παρέστησαν οι καλλιτέχνες: Ελένη Τσαλιγοπούλου, Μιλτιάδης Πασχαλίδης και Ρίτα Αντωνοπούλου.\n5-4-2014 έως 11-4-2014 Φιλοξενία μαθητών του σχολείου μας από το αδελφοποιημένο με το Μ.Σ.Σ. ConvittoNationale “PrincipediNapoli” LiceoScientificoστην Ασίζη της Ιταλίας.\n6-4-2014 Κυριακάτικο μουσικό πρωινό με συναυλίες ατομικών οργάνων και μουσικής δωματίου από μαθητές και καθηγητές του σχολείου.\n9-4-2014 και 10-2-2014 Υποδοχή, ξενάγηση και ενημέρωση για το Μουσικό Σχολείο μαθητών της ΣΤ΄ τάξης των Δημοτικών Σχολείων του Νομού Σερρών.\n11-4-2014 Συναυλία μαθητικών μουσικών συνόλων.\n29–04–2014 Συμμετοχή μαθητών και μαθητριών των Λυκειακών τάξεων του Μ.Σ.Σ. με μουσικό φωνητικό σχήμα στο Χατζιδάκειο Φεστιβάλ Ξάνθης «Πόλις ΟνείρωνΜουσικών Σχολείων».\n05–05–14 Βραδιά ελληνορωσικής μουσικής. Συναυλία Καθηγητών Μ.Σ.Σ. Συντελεστές: Α.-Ν. Βαρβέρη, Ε. Κουτή, Λ. Μουμουλίδης, Λ. Στεπανιάν, Κ. Βαβαλίδου, Ε. Αμανατίδου, Χ. Κυπαρίσης, Μ. Τσαλουχίδου.\n09–05–14 Συναυλία μαθητικών μουσικών συνόλων.\n04–06–14 Συνδιοργάνωση με το Σύλλογο Φίλων Γραμμάτων και Τεχνών ρεσιτάλ πιάνου με το Ν. Έξαρχο, Υποδιευθυντή του Σχολείου.\n20–06–14 Συναυλία καθηγητών Μ.Σ.Σ. με αφορμή την Ευρωπαϊκή Ημέρα Μουσικής. Σολίστ: Δ. Αρναούτογλου, Γ. Γούσιος (κιθάρα), Σ. Φούρλα (σαξόφωνο), Δ. Αραμπατζής (μπαγιάν), Δ. Τσέλιος (σαξόφωνο).Μουσική διεύθυνση ορχήστρας: Ι. Ζγούρας\nΣτη διάρκεια του σχολικού έτους 2013-14 πραγματοποιήθηκαν τα παρακάτω πολιτιστικά προγράμματα:\nα) «Οίκος ευγηρίας-Το παυσίλυπον-Μουσική Επένδυση»,\nβ) «Εις την Πόλιν-Αφιέρωμα στην Κωνσταντινούπολη»,\nγ) «Εθελοντισμός μέσα από τη δημιουργική- καλλιτεχνική έκφραση»,\nδ) «Γνωριμία με την όπερα»,\nε) «Ο κύκλος της ζωής της Παναγίας\nστ) «Το Παρίσι μέσα από τη μουσική διαδρομή τη ΕdithPiaf»,\nζ) «Το Παρίσι μέσα από τη μουσική διαδρομή τη ΕdithPiaf-Ζωή σε νότες»,\nη) «Μουσική στην Πράξη»,\nθ) «Μουσική με το σώμα μας»,\nι) «Φωτογραφία και Γεωμετρία»,\nΠαράλληλα στο σχολείο μας πραγματοποιήθηκε και φέτος το πρόγραμμα Επιχειρηματολογίας, στο οποίο συμμετέχουν μαθητές και μαθήτριες της Α΄, Β΄ και Γ΄ τάξης Λυκείου.\nΜαθητές και μαθήτριες συμμετείχαν στο διαγωνισμό Ποίησης, που διοργάνωσε ο Σύνδεσμος Φιλολόγων Ν. Σερρών. Σε ειδική εκδήλωση που πραγματοποιήθηκε σε συνεργασία με τους Σχολικούς Συμβούλους Φιλολόγων Ν. Σερρών απονεμήθηκε το Γ΄ βραβείο Ποίησης στη μαθήτρια της Α’ τάξης Λυκείου του Μ.Σ.Σ. Ράπτη Σταματία.\nΕπίσης, κάθε χρόνο το σχολείο μας παρασκευάζει μεγάλο αριθμό σαπουνιών στο εργαστήριο Χημείας, τα οποία προορίζονται για χρήση εντός του σχολείου. Το πρόγραμμα πραγματοποιείται με τους μαθητές της Β΄ Λυκείου, καθώς η σαπωνοποίηση εντάσσεται στο γνωστικό αντικείμενο της Χημείας της οικείας τάξης. Αξίζει τέλος, να σημειωθεί ότι γίνεται ανακύκλωση μεταχειρισμένων ελαίων για περιβαλλοντικούς λόγους.\ncern, euro, Αγίου Γεωργίου, Ανδρέου, ΑΠΘ, Αραμπατζή, Αραμπατζής, Ασίζη, βία, βραβείο, γενική, γιορτή, Γυμνάσιο, δηλώσεις, δίκη, Ε, ενημέρωση, ενίσχυση, εργασία, ημερίδα, καθηγητές, μαθητές, ν, Νιγρίτα, Ξάνθη, παγκόσμια ημέρα, παιδεία, παρουσίαση, Περιφέρεια, ποίηση, πρόγραμμα, πρωινό, Σερρών, σύνδεση, συνεργασία, σχολεία, σχολείο, σχολική χρονιά, σώμα, ταινία, ΤΕΙ, ΤΕΙ Σερρών, χορωδία\nΜουσικό Σχολείο Σερρών: Λήξη σχολικής χρονιάς με απολογισμό των δράσεων και εκδηλώσεων που οργάνωσε added by ανεξάρτητος on 9 Ιουλίου 2014


«Το παρόν μας φωτίζεται λοξά μέσα από τη μυθοπλασία» - Book Press\n«Το παρόν μας φωτίζεται λοξά μέσα από τη μυθοπλασία»\nΔευτερα, 06 Ιουλίου 2009 00:00\nΛίγο πριν φύγει για τα Χανιά, η Μάρω Δούκα μίλησε στον Κώστα Κατσουλάρη για τα αδιέξοδα και τις ευκαιρίες των σημερινών νέων και την ασυδοσία της εξουσίας.\nΣινεμά, διαδίκτυο, video games, τηλεόραση: Ο σημερινός εικοσάχρονος έχει στη διάθεσή του πολλούς τρόπους επικοινωνίας και διασκέδασης. Ίσως αισθάνεται ότι η ανάγνωση λογοτεχνίας και γενικότερα βιβλίων είναι χαμένος χρόνος. Τι θα του λέγατε;\nΟ σημερινός εικοσάχρονος γεννήθηκε όταν ξεκινούσε στην Ελλάδα η ιδιωτική τηλεόραση, όταν έκανε τα πρώτα του βήματα το internet… Άρα είναι το παιδί που μεγάλωσε σε μια συγκεκριμένη τηλεοπτική πραγματικότητα σε ό,τι αφορά την κοινή αντίληψη για τον πολιτισμό, τις κοινωνικές αξίες. Σινεμά δεν είναι μόνο χολιγουντιανές ταινίες δράσης, είναι και υψηλή τέχνη. Διαδίκτυο δεν είναι μόνο παιχνίδια και χάζεμα, είναι και μόρφωση και διεύρυνση οριζόντων. Αντίστοιχα, βιβλία δεν είναι μόνο η καλή λογοτεχνία, είναι και το πάσης φύσεως σκουπιδαριό που κατακλύζει την αγορά. Επομένως το μόνο που θα μπορούσα να του πω, αναγνωρίζοντας τη φυσιολογική δυσκολία του να θέσει προτεραιότητες και να αντιληφθεί τις πραγματικές αξίες μέσα στον ορυμαγδό του προσφερόμενου υλικού, είναι να αναζητά, να αμφιβάλλει, να μη βολεύεται στα εύκολα, να μη δελεάζεται άκριτα από την εικόνα, ελπίζοντας ότι μέσα από αυτή την αναζήτηση και την αμφιβολία θα φτάσει κάποτε και στην καλή λογοτεχνία…\nΠολλοί νέοι, πριν τα τριάντα ή και λίγο μετά, διαβάζουν μεταφρασμένη πεζογραφία, κι είναι μάλιστα αρκετά ενήμεροι και καλλιεργημένοι αναγνώστες. Όταν όμως η κουβέντα έρχεται στους σύγχρονους Έλληνες πεζογράφους, εισπράττουμε τη στερεότυπη απάντηση: «Έλληνες, δεν διαβάζω». Τι φταίει;\nΠρώτα απ’ όλα, δεν πρέπει να αγνοούμε το σνομπισμό και την ξενομανία που μας διαπερνούν ως κοινωνία. Ούτε πρέπει επίσης να λησμονούμε ότι πολιτιστικά, από καταβολής νεοελληνικού κράτους, ετεροκαθοριζόμαστε σε σχέση με τα μεγάλα μητροπολιτικά κέντρα. Σε ό,τι αφορά, μάλιστα, τη λογοτεχνία, ακόμη και σε εποχές που ήταν κυρίαρχο το ρεύμα της αναζήτησης της πολιτισμικής μας ταυτότητας, οι κατευθυντήριες τάσεις ήταν ξενότροπες. Και, για να είμαστε δίκαιοι, ακόμη και οι παλαιότερες γενιές, όσο και αν είχαν σταθερό σημείο αναφοράς την ελληνική πεζογραφία, όταν ήθελαν να αναζητήσουν τα μυστικά και τα μυστήρια της γραφής, σε ξένους συγγραφείς κατέφευγαν. Ο σημερινός, λοιπόν, καλλιεργημένος αναγνώστης θα μπορούσε να αισθάνεται ότι έχει πιο πολλά να μάθει διαβάζοντας έναν ξένο συγγραφέα, και αυτό θα ήταν απολύτως θεμιτό, εάν δεν συνέβαινε, όπως εγώ πιστεύω, να έχει σε γενικές γραμμές παγιώσει τη σχέση του με το χρόνο και τον κόσμο έξω από τη δική του λογοτεχνική και ιστορική παράδοση. Και αυτό είναι το λυπηρό. Το ίδιο, όμως, θα έλεγα ότι ισχύει και με τις νεότερες γενιές των συγγραφέων, που ως επί το πλείστον εμπνέονται, όπως δηλώνουν, από την ξένη λογοτεχνία. Το ερώτημα, επομένως, θα μπορούσε να είναι γιατί θα πρέπει ένας απαιτητικός και καλλιεργημένος αναγνώστης να διαβάζει σύγχρονους Έλληνες συγγραφείς, όταν οι ίδιοι οι Έλληνες συγγραφείς δεν διαβάζουν Έλληνες συγγραφείς.\nΤο Δεκέμβρη που μας πέρασε, η Αθήνα, και η χώρα ολόκληρη, γνώρισε μια πρωτόγνωρη κατάσταση, την οποία ο καθένας, αναλόγως την οπτική του, την ονομάζει και την περιγράφει διαφορετικά. Τι σκέφτεστε σήμερα για όλα αυτά τα γεγονότα, τώρα που, όπως λέμε, έχει κατακαθίσει ο κουρνιαχτός;\nΈχει στ’ αλήθεια κατακαθίσει ο κουρνιαχτός; Με τα προβλήματα που μας ροκανίζουν εδώ και δεκαετίες να χορεύουν «λεβέντικα» καλαματιανό, με τη ρητορεία των πολιτικών, την ασυδοσία της εξουσίας, τον κοινωνικό συντηρητισμό. Και με τον αυτισμό και την αγκύλωση της Αριστεράς να κρατούν το ίσο. Τι να σκεφτώ; Τόποι υποδοχής ή στρατόπεδα συγκέντρωσης θα είναι οι χώροι όπου θα στοιβάζονται κατακαλόκαιρο οι λαθρομετανάστες; Και θα έρθει πάλι ο Δεκέμβρης. Εθιμικά, αλλά και τιμώντας τη μνήμη του δολοφονημένου μαθητή Αλέξη Γρηγορόπουλου, θα ξεχυθούν για άλλη μια φορά οι νέοι στους δρόμους, θα γίνουν καταλήψεις στα σχολεία, θα πάρουν φωτιά τα τηλεοπτικά παράθυρα. Αυτό για δυο τρεις βδομάδες. Έπειτα θα μαζευτούν, ως συνήθως, στο μαντρί, θα συνεχίσουμε κι εμείς, ανακουφισμένοι, τη ζωούλα μας. Πριν από μήνες με ρώτησαν σ’ ένα σχολείο οι μαθητές τη γνώμη μου για τις καταλήψεις. Και φυσικά τους παραξένεψα λέγοντάς τους ότι εάν πραγματικά νοιάζονται για τη δημόσια δωρεάν εκπαίδευση και για την ποιότητά της θα πρέπει να αναζητήσουν άλλες μορφές διαμαρτυρίας… Και ότι πρωτίστως οφείλουν να σεβαστούν το σχολείο τους όπως ακριβώς σέβονται και το ακριβοπληρωμένο φροντιστήριο…\nΤι θα λέγατε στο γιο σας αν σας έλεγε ότι βρήκε μια καλή δουλειά στη Γαλλία ή στη Γερμανία, μια δουλειά στην οποία του αναγνωρίζουν τους κόπους του, τα πτυχία του, την προσωπικότητά του, και δεν απαιτούν από αυτόν να είναι «κουμπάρος», «ημέτερος», κ.λπ. Θα τον ενθαρρύνατε να φύγει, να φτιάξει τη ζωή του αλλού;\nΔεν θα τον εμπόδιζα… Αν και πιστεύω ότι είναι προτιμότερο να μένουμε στον τόπο μας και να αγωνιζόμαστε για το καλύτερο.\nΤα τελευταία δυο τρία χρόνια, επανακυκλοφορούν «ξανακοιταγμένα» από εσάς τα παλιότερά σας βιβλία. Πώς νιώθετε κοιτώντας προς τα πίσω; Όλες αυτές οι ώρες που περάσατε γράφοντας και δουλεύοντας για τα βιβλία σας φαντάζουν σήμερα κερδισμένος ή χαμένος χρόνος;\nΚέρδη και χασούρες δεν συνιστούν το υπόλοιπο της ζωής; Αν μη τι άλλο, σκέφτομαι, όσο μου το επέτρεπαν οι δυνατότητες και τα όριά μου, προσπάθησα να αποτυπώσω τη δυσθυμία και τα αδιέξοδα των τελευταίων δεκαετιών του 20ου αιώνα στον τόπο μας…\nΤο τελευταίο βιβλίο σας (σ.σ. «Αθώοι και φταίχτες») διαδραματίζεται στην Κρήτη, και συγκεκριμένα στη γενέτειρά σας, τα Χανιά. Αυτό που γράφετε αυτή την περίοδο έχει επίσης στο κέντρο της δράσης του την Κρήτη, την Ιστορία του νησιού, ή μάλλον ορισμένες σκοτεινές πλευρές της. Θέλετε να μας πείτε λίγα λόγια για το νέο σας βιβλίο;\nΑν και έχω τελειώσει την πρώτη γραφή, έχω αρκετή δουλειά ακόμη. Έναυσμα, πάντως, για να γραφτεί το βιβλίο υπήρξε το γεγονός ότι οι Γερμανοί, Οκτώβριο του 1944, εκκενώνοντας τους άλλους νομούς της Κρήτης, συμπτύχθηκαν στα Χανιά, όπου παρέμειναν οκτώ μήνες ως στρατός κατοχής. Αλλά και αφού παραδόθηκαν, Μάιο του 1945, θα παραμείνουν στην πόλη ακόμη δυο μήνες, με εντολή των Βρετανών, υπεύθυνοι για την τάξη και την «ασφάλεια» των πολιτών… Και αυτό που κέρδισα για άλλη μια φορά, γράφοντας, είναι η διαπίστωση ότι το παρόν μας φωτίζεται λοξά, και γι’ αυτό πολυεπίπεδα, μέσα από τη μυθοπλασία της Ιστορίας όπου ο άνθρωπος κινείται τραγικά ωραίος, αφελής και πάντα ανυπεράσπιστος.


ΑλλάΖω Σελίδα...από τη βιβλιοθήκη ↔ στο σπίτι” Ένα πρόγραμμα της Εθνικής Βιβλιοθήκης στο οποίο συμμετέχει και η Κοβεντάρειος Βιβλιοθήκη - e-ptolemeos.gr\nΑρχική > Τοπική Επικαιρότητα > Κοινωνία > ΑλλάΖω Σελίδα…από τη βιβλιοθήκη ↔ στο σπίτι” Ένα πρόγραμμα της Εθνικής Βιβλιοθήκης στο οποίο συμμετέχει και η Κοβεντάρειος Βιβλιοθήκη\nΑλλάΖω Σελίδα…από τη βιβλιοθήκη ↔ στο σπίτι” Ένα πρόγραμμα της Εθνικής Βιβλιοθήκης στο οποίο συμμετέχει και η Κοβεντάρειος Βιβλιοθήκη\nΔημοσιεύτηκε απο: e-ptolemeos team σε Κοινωνία, Τοπική Επικαιρότητα 07/04/2020 | 11:22\nΣ΄ ένα απ’ αυτά τα εργαστήρια που απευθύνεται σε παιδιά των 10 ετών και άνω, τοποθετούμε στο επίκεντρο του ενδιαφέροντός μας τον άνθρωπο. Τις μέρες αυτές ο άνθρωπος βρίσκεται “εξόριστος” σπίτι του. Και γι’ ακόμη μια φορά έχει ανάγκη τον άλλον άνθρωπο για να καταφέρει να επιβιώσει και να ανθίσει πάλι έξω από τα ανοιχτά παράθυρα και τα διπλανά μπαλκόνια. Όσα χρόνια κι αν περάσουν το ζητούμενο παραμένει το ίδιο. Οι άνθρωποι που δίνουν αγώνα για να προσφέρουν στον συνάνθρωπό τους είναι πάρα πολλοί. Ας σκεφτούμε ποιοι εργαζόμενοι βρίσκονται στο πεδίο μάχης απέναντι στον κορονοϊό τις δύσκολες αυτές μέρες (γιατροί, νοσηλευτές, καθαρίστριες, αστυνομικοί, υπάλληλοι σούπερ μάρκετ, αρτοποιοί, μανάβηδες, κρεοπώλες, δημοσιογράφοι, υπάλληλοι του Δήμου, εργάτες…). Με ένα σύντομο ηλεκτρονικό μήνυμα (email), μπορούμε να τους ευχαριστήσουμε και να δείξουμε ότι αναγνωρίζουμε την προσφορά και την αυτοθυσία τους. Ένα απλό ηλεκτρονικό μήνυμα που το κάθε παιδί, ή και κάποιος ενήλικας ενδεχομένως, θα γράψει και θα στείλει στην Κοβεντάρειο Δημοτική Βιβλιοθήκη Κοζάνης στο email: [email protected], με σκοπό να αναδημοσιευθεί στα social media της Βιβλιοθήκης μας.\nΚοβεντάρειος Δημοτική Βιβλιοθήκη Κοζάνης Κοζάνη 2020-04-07


Λαμπτηρας V-tac Led 4126 Pl 10w - Λαμπες (ANA.VTA0095)\nΑρχική > Είδη γραφείου > Λάμπες • LED > ΛΑΜΠΤΗΡΑΣ V-TAC LED 4126 PL 10W\nΛΑΜΠΤΗΡΑΣ V-TAC LED 4126 PL 10W\nΛαμπτήρας LED 4126 PL G24 10W με φυσικό λευκό φωτισμό από την V-tac. Οι λάμπες LED είναι η καλύτερη επιλογή για το σπίτι ή το γραφείο καθώς αντικαθιστούν τις κοινές λάμπες πυρακτώσεως ή φθορισμού και είναι πολύ πιο οικονομικές στη κατανάλωση ρεύματος και διαρκούν έως και 20 φορές περισσότερο.\n- 80% λιγότερη κατανάλωση ενέργειας από τις τυπικές λάμπες\n- Εξαιρετικά μεγάλη διάρκεια ζωής\n- Χωρίς ακτινοβολία UV\n- ’μεσο 100% φως, χωρίς ζέσταμα\n- Χαμηλότερη θερμική απόδοση\n- Εφαρμογές σε εμπορικούς χώρους , ξενοδοχεία, Μπαρ.\n- Εξωτερικές εφαρμογές μόνο σε κατάλληλα φωτιστικά.\nΣχήμα βολβού: PL\nΔιάρκεια ζωής: > 20 000 ώρες\nEQ. Ισχύς σε βάτ: 100W\nΣυντελεστής ισχύος: > 0.6\nΦωτεινή ροή: 850 lm\nΔείκτης εκτίμησης χρώματος: CRI > 80\nΧρόνος έναρξης - 100%: 0.001 δευτ.\nΚύκλοι ενεργοποίησης / απενεργοποίησης: 15000\nΣυνθήκες εργασίας: Δεν είναι κατάλληλο για χρήση σε ακραίες συνθήκες. Οι κανονικές συνθήκες εργασίας είναι -20 ° + 45 °\nΥψος: 165 mm\nΕνεργειακή απόδοση: Α ++\nΛΑΜΠΤΗΡΑΣ V-TAC LED 4126 PL 10W (ANA.VTA0095)\n• Βάση: G24\n• Σχήμα βολβού: PL\n• Διάρκεια ζωής: > 20 000 ώρες\n• Ισχύς σε βάτ: 10W\n• EQ. Ισχύς σε βάτ: 100W\n• Τάση: AC: 220-240V\n• Συντελεστής ισχύος: > 0.6\n• Χρώμα φωτισμού: Φυσικό Λευκό\n• Φωτεινή ροή: 850 lm\n• Δείκτης εκτίμησης χρώματος: CRI > 80\n• Γωνία δέσμης: 120 °\n• Χρώμα σώματος: άσπρο\n• Dimmable: Οχι\n• Χρόνος έναρξης - 100%: 0.001 δευτ.\n• Χρωματική σταθερότητα:\nΛΑΜΠΤΗΡΑΣ V-TAC LED 4126 PL 10W ANA.VTA0095 V-TAC V-TAC ΛΑΜΠΕΣ ΛΑΜΠΤΗΡΑΣ V-TAC LED 4126 PL 10W


Εκδρομές - PolianaEstate\nΞεκινήστε από τη γύρω περιοχή και περιηγηθείτε στα Πυργόσπιτα (του Καπετανάκη, του Κιτρινιάρη και του Δουράκη), το Κάστρο της Ζαρνάτας, το Δάσος της Βασιλικής και τα φαράγγια του Βυρού και του Ριντόμου ή οδηγείστε μέχρι την Καλαμάτα, την Πύλο, την Αρχαία Ολυμπία και το Ναύπλιο – το Polianna Estate είναι η ιδανική αφετηρία για καθημερινές εξορμήσεις!\nΟΙΤΥΛΟ, ΣΠΗΛΑΙΟ ΔΙΡΟΥ, ΒΑΘΕΙΑ\nΞεκινάμε για την Αποσκερή Μέσα Μάνη περνώντας διαδοχικά τα χωριά Θαλάμες, Λαγκάδα και Άγιος Νίκων, με πρώτο σταθμό το Οίτυλο, τον όρμο που αναφέρει ο Ιούλιος Βερν στο έργο του “Οι Πειρατές του Αιγαίου”. Απέναντι τα κάστρα της Κελεφάς και του Πασσαβά και, στο τέλος του δρόμου, ο όρμος του Λιμενίου. Περνάμε το Καραβοστάσι, το νέο Οίτυλο και το ψαροχώρι Λιμένι κι ανηφορίζουμε για την Αρεόπολη – την καρδιά της Μάνης με τους πύργους, τις εκκλησίες και τα προεπαναστατικά κτίσματα. Προχωράμε νότια προς τον Πύργο Διρού, με μια στάση στον πύργο Σκλαβουνάκου στον συνοικισμό Πετρόλακο. 4χλμ. από τον Πύργο συναντάμε τα σπήλαια του Διρού και το παρακείμενο νεολιθικό μουσείο με τα ευρήματα του σπηλαίου Αλεπότρυπα. Περνάμε από την Κυπάρισσο, την αρχαία Καινήπολη με τις 3 παλαιοχριστιανικές βασιλικές εκκλησίες του 5ου και 6ου αιώνα, τη Βάθεια με τον αναστηλωμένο οικισμό και, με μία στάση στο γραφικό Πόρτο Κάγιο, καταλήγουμε στο Ταίναρο, το νοτιότερο άκρο της ηπειρωτικής Ευρώπης.\nΚΑΛΑΜΑΤΑ, ΑΡΧΑΙΑ ΜΕΣΣΗΝΗ\nΞεκινάμε με κατεύθυνση βορειοδυτικά προς Καλαμάτα, με μία στάση στο γραφικό κεφαλοχώρι Κάμπος. Φτάνουμε στην πρωτεύουσα της Μεσσηνίας – με την παραλία που θυμίζει Κυανή Ακτή, πανέμορφες πλατείες και γωνιές γεμάτες ζωή στο ιστορικό της κέντρο –, μια πόλη που ζει σε ρυθμούς διακοπών όλο το χρόνο. Επισκεπτόμαστε το Μπενάκειο Αρχαιολογικό Μουσείο, το Ιστορικό και Λαογραφικό Μουσείο και τη βυζαντινή εκκλησία της Υπαπαντής και συνεχίζουμε βορειοδυτικά. Περνάμε τη Μεσσήνη στην όχθη του ποταμού Παμίσου και, με μία παράκαμψη στο Κάστρο της Ανδρούσας, φτάνουμε στην Ιθώμη. Εκεί βρίσκεται η Αρχαία Μεσσήνη, η καλύτερα σωζόμενη ελληνιστική πόλη της Ελλάδας και μια από τις σημαντικότερες της αρχαιότητας σε μέγεθος και μορφή. Τελευταίος σταθμός, σε μικρή απόσταση, η διατηρητέα παλαιά Μονή και το νέο μοναστήρι Βουλκάνου στο διάσελο των λόφων Βουλκάνου και Αγ.Βασιλείου.\nΚΟΡΩΝΗ, ΜΕΘΩΝΗ, ΠΥΛΟΣ\nΞεκινάμε με κατεύθυνση βορειοδυτικά, περνάμε την Καλαμάτα και κατευθυνόμαστε προς τη Νοτιοδυτική Μεσσηνία. Πρώτη στάση η Κορώνη, η παραλιακή γραφική κωμόπολη, χτισμένη αμφιθετρικά σε χαμηλό λόφο που την κορυφή του κατέχει το επιβλητικό Βενετσιάνικο φρούριο μαζί με το φημισμένο μοναστήρι της Ζωοδόχου Πηγής. Συνεχίζουμε δυτικά και περνώντας από το γραφικό ψαροχώρι της Φοινικούντας, σταματάμε στη Μεθώνη και σ’ ένα από τα μεγαλύτερα και εντυπωσιακότερα κάστρα της Μεσογείου. Συνεχίζουμε βόρεια και καταλήγουμε στην Πύλο με τις εξωτικές παραλίες, αμπελώνες και ελαιώνες που φτάνουν μέχρι τη θάλασσα, κοντινά νησάκια με φυσικούς θησαυρούς κι εμβληματικές καστροπολιτείες. Επισκεπτόμαστε το Νιόκαστρο, το Παλαιόκαστρο και τη λεγόμενη σπηλιά του Νέστορα που αναφέρει ο Παυσανίας. Σε ακτίνα λίγων χιλιομέτρων, η παραλία της Βοϊδοκοιλιάς που οι Sunday Times έχουν συμπεριλάβει στις 20 καλύτερες παραλίες στον κόσμο κι ακριβώς δίπλα η λιμνοθάλασσα της Γιάλοβας που αποτελεί έναν από τους σπουδαιότερους υδροβιότοπους των Βαλκανίων.\nΚΥΠΑΡΙΣΣΙΑ, ΖΑΧΑΡΩ, ΛΙΜΝΗ ΚΑΙΑΦΑ, ΑΡΧΑΙΑ ΟΛΥΜΠΙΑ\nΞεκινάμε με κατεύθυνση βορειοδυτικά, περνάμε την Καλαμάτα και κατευθυνόμαστε προς τη Βορειοδυτική Μεσσηνία. Πρώτη στάση η αμφιθεατρικά χτισμένη Κυπαρισσία, 70χλμ. από την Καλαμάτα, με τον διατηρητέο οικισμό της Παλιάς ή Άνω Πόλης, το Φράγκικο Κάστρο στην κορυφή του όρους Ψυχρό και τα στενά πλακόστρωτα καλντερίμια. 30χλμ. βόρεια, στο Νομό Ηλείας, βρίσκεται η Ζαχάρω και τα Λουτρά Καϊάφα, ένα μοναδικό οικοσύστημα με ιαματικές πηγές, λίμνη, πευκοδάσος και μια φαρδιά παραλία με αμμοθίνες και λευκά κρινάκια που φυτρώνουν στην άμμο. Σε μικρή απόσταση νοτιοανατολικά βρίσκεται το φαράγγι της Νέδας και ηΑρχαία Φιγαλεία, ενώ σε 25χλμ. από τη Ζαχάρω φτάνουμε στο διασημότερο Ελληνικό αξιοθέατο μετά την Ακρόπολη, την Αρχαία Ολυμπία. Τέλος, στο διπλανό χωριό Καλίδονα, οι ανασκαφές έφεραν στο φως τρεις τάφους, εκ των οποίων ο ένας εκτιμάται ότι ανήκει στον ομηρικό βασιλιά Νέστορα.\nΝΑΥΠΛΙΟ, ΕΠΙΔΑΥΡΟΣ, ΜΥΚΗΝΕΣ\nΚατευθυνόμαστε προς τη Λακωνική Μάνη και στη συνέχεια προς Σπάρτη, με προορισμό το Ναύπλιο. Πρώτη στάση, η πρώτη πρωτεύουσα του ελληνικού κράτους με την κουκλίστικη παλιά πόλη, τα διατηρητέα νεοκλασικά αρχοντικά, τη λιθόστρωτη Πλατεία Συντάγματος και το Μπούρτζι – το μικρό ξερονήσι με το ομώνυμο ενετικό κάστρο. Την πόλη περιβάλλουν τα δύο ενετικά κάστρα Ακροναυπλία και Παλαμήδι (χτισμένο πάνω σ’ έναν τεράστιο γκρίζο βράχο). Σε απόσταση μισής ώρας βρίσκεται η Επίδαυρος με το αρχαίο θέατρο και τοΑσκληπιείο, το σημαντικότερο θεραπευτικό κέντρο της αρχαιότητας, ενώ με μια πολύ μικρή παράκαμψη – 22χλμ. μετά το Ναύπλιο – θα υποκλιθείτε στο επιβλητικό μεγαλείο της τειχισμένης ακρόπολης των Μυκηνών.


Έτσι γιορτάζει ο Ολυμπιακός το 44ο! – 24betgr.com\nNewsroom May 04, 2017 May 4, 2017\nΗ ΠΑΕ Ολυμπιακός ανακοίνωσε λεπτομέρειες σχετικά με τη φιέστα της ομάδας, για το 44ο πρωτάθλημα και 7ο σερί. Πού θα γίνει, τι ώρα και ποιες οι εκπλήξεις, που περιμένουν τους «ερυθρόλευκους» οπαδούς.\nΜία μεγάλη συναυλία, από το κορυφαίο συκγρότημα “Μέλισσες”, ξεκινάει το πρόγραμμα της βραδιάς και θα ακολουθήσουν μεγάλες εκπλήξεις! Θα βεθούν στο γήπεδο θρύλοι του Συλλόγου, οι οποίοι θα τιμηθούν, οι ομάδες των Ερασιτεχνικών τμημάτων που σαρώνουν σε Ελλάδα και Ευρώπη, το μέλλον του Ολυμπιακού, οι Ακαδημίες και οι Σχολές μας!


Σας υποστηρίζουμε και σας ενημερώνουμε για τις στρατηγικές αύξησης εσόδων από Florida Instant Booking για να αυξήσετε τις πωλήσεις του ξενοδοχείου ή του ξενώνα σας\nΞενοδοχεία, τα εργαλεία ανάπτυξης που χρειάζεστε στο 2021! Ειδικές προσφορές\nΝα τι πρέπει να κάνετε τώρα. Florida Instant Booking (Instant World Booking) συνεργάζεται στενά με ξενοδοχεία και ξενώνες για την ανάπτυξη στρατηγικών ανάπτυξης και συγκεκριμένων δράσεων που θα αυξήσουν αμέσως το περιθώριο κέρδους σας. Αξιολογήστε τις τρέχουσες εξωτερικές υπηρεσίες για τις οποίες πληρώνετε, ιδίως λογισμικό και υπηρεσίες online κρατήσεων. Να γνωρίζετε ότι πολλά διαδικτυακά ταξιδιωτικά πρακτορεία (OTA) και πάροχοι λογισμικού έχουν αυξήσει δραματικά τις τιμές τα τελευταία χρόνια. Και, δεν είναι διακριτικοί για την τοποθεσία σας ή τη συγκεκριμένη κατάστασή σας. Αλλά τώρα, έχουμε εισέλθει σε μια διαφορετική εποχή. Στο Instant World Booking, ένα από τα σύνθημά μας για τις τελευταίες 2 δεκαετίες ήταν ότι «Η τεχνολογία πρέπει πάντα να μειώνει το κόστος σας». Λοιπόν, αυτό είναι που θα σας προσφέρουμε:\nΣτο Florida Instant Booking, η διεπαφή ημερολογίου μας είναι διάσημη για την απλή χρήση, αλλά εξαιρετικά ισχυρή, για ξενοδοχεία και καταλύματα. Ακόμα καλύτερα, μπορείτε να χρησιμοποιήσετε τη διεπαφή για να συνδέσετε και να συγχρονίσετε όλους τους εξωτερικούς σας ιστότοπους κρατήσεων με το MyAllocator (απαιτείται συνδρομή). Το MyAllocator είναι ένας από τους κορυφαίους διαχειριστές καναλιών στον κόσμο. Μπορούμε να ξεκινήσουμε τη ρύθμιση του λογαριασμού σας στο MyAllocator. Και τα οφέλη από τη χρήση της διεπαφής PMS Lite είναι πολλά. Δεν ανησυχείτε για περίπλοκους κωδικούς σφάλματος MyAllocator ή αστοχίες καναλιών. Το IWB το χειρίζεται αυτό για εσάς.\nΣας υποστηρίζουμε και σας ενημερώνουμε για τις στρατηγικές αύξησης εσόδων από Florida Instant Booking για να αυξήσετε τις πωλήσεις του ξενοδοχείου ή του ξενώνα σας - Εργαλεία μάρκετινγκ ξενοδοχείων\nEuropesbedandbreakfast.com\tΌροι & Νομικά | Ασφάλεια και προστασία προσωπικών δεδομένων


Ανεξόφλητος | NemeaPress\nΟ Ζορμπάς εκτελέστηκε και το κηδειόχαρτό του καρφώθηκε στις κολώνες της ΔΕΗ. Στεκόμαστε σαν χαμένοι μπροστά στην ανακοίνωση θανάτου και κάθε μέρα βλέπουμε ότι η\nκηδεία αλλάζει ημερομηνίες. Κάθε μέρα και μία καινούργια. Έχουμε ξεχάσει τα ονόματα των φίλων. Έχουν όλα εκτοπιστεί από ονόματα υπουργών, πρωθυπουργών, βουλευτών και άλλων αλητήριων. Μάθαμε ευρωπαϊκές γλώσσες τόσο γρήγορα μέσα από τα ονόματα βαρβάρων που σουλατσάρουν με παχιά γράμματα σε τίτλους ειδήσεων. Μπλέκεται η γλώσσα μας από το συνονθύλευμα συμφώνων στις λέξεις τους και εμείς εκεί να επιμένουμε να τα προφέρουμε σαν να κουβαλάμε μέσα στο στόμα μας χαλίκια.\nΑνεβαίνεις στα βουνά, βουτάς στην θάλασσα, περπατάς στις πεδιάδες και κάθε βόλτα είναι σαν αποχαιρετισμός. Και να πάρει ο διάολος δεν χωράνε όλα αυτά σε μια τελευταία αγκαλιά. Κατάντησες σαν τουρίστας να τραβάς φωτογραφίες από τις τελευταίες στιγμές στο ταξίδι Ελευθερίας σου στην χώρα που σε γέννησε: «Εγώ δίπλα στο τελευταίο ακρογιάλι λίγο πριν πουληθεί», «Εγώ μέσα στο δάσος πριν εκχερσωθεί», «Εγώ δίπλα στην τελευταία πηγή πριν ιδιωτικοποιηθεί», «Εγώ δίπλα στην Ελένη πριν αυτοκτονήσει»…. Tο άλμπουμ δεν θα χωρέσει όλα τα αποχαιρετιστήρια κλικ στο τελευταίο ταξίδι στην πατρίδα. Ο μόνος δίκαιος λογαριασμός που είχαμε ήταν αυτός απέναντι στην πατρίδα. Γράψε: “Ανεξόφλητος”.\n← 1 ευρώ εισιτήριο για τους Κορίνθιους πλημμυροπαθείς\nΈκθεση «ΠΕΛΟΠΟΝΝΗΣΟΣ 2018» Πρόγραμμα παράλληλων εκδηλώσεων →


ΕΧΑΣΑ ΕΝΑΝ ΔΙΚΟ ΜΟΥ ΑΝΘΡΩΠΟ - MaryMary.gr\n3 Φεβρουαρίου 2012 · ΜΙΧΑΛΗΣ ΧΟΡΕΥΤΑΚΗΣ\n«Έλα, ρε, σε αφήνω γιατί έχω αργήσει και με περιμένουν να βγούμε, θα σε πάρω αύριο να συνεννοηθούμε», μου είπε και έκλεισε βιαστικά το τηλέφωνο. Το έκλεισα κι εγώ χαμογελώντας, ο κλασικός Γιάννης, τόσα χρόνια κολλητός μου, τώρα θα τον μάθαινα; Μπορούσε να περιμένει μέχρι αύριο…Ή μήπως όχι;;;\nΤο μόνο που θυμάμαι κατόπιν είναι το κουδούνι μου να χτυπάει σα δαιμονισμένο ξημερώματα και να βλέπω μπροστά μου μία κοινή μας φίλη να πέφτει πάνω μου κλαίγοντας με λυγμούς… «Είναι στο νοσοκομείο, τράκαρε, τράκαρε καθώς ερχόταν να μας βρει, είναι χάλια…»\nΚαι μετά κενό. Ένα απέραντο κενό να με κυριεύει και να με καταπίνει.\nΗ απώλεια, κατά τους ψυχολόγους, είναι ένας μακρύς δρόμος που έχει πέντε στάδια: την άρνηση, το θυμό, τη διαπραγμάτευση, την κατάθλιψη και την αποδοχή. Στο πρώτο, ο άνθρωπος απλά αρνείται να δεχτεί ότι έχει χάσει κάποιον δικό του άνθρωπο, δεν του περνάει καν από το μυαλό. Στο δεύτερο, εξοργίζεται και θεωρεί άδικο αυτό που του συμβαίνει, ξεσπώντας σε αυτόν που θεωρεί υπεύθυνο. Στη συνέχεια, περνάει σε μία διαπραγμάτευση, προσπαθώντας να συμβιβάσει μέσα του τα πράγματα, και ακολουθεί ένα στάδιο όπου απλά απογοητεύεται, συνειδητοποιώντας το μέγεθος της απώλειας. Τέλος, καταλήγει να την αποδεχτεί όπως έχει.\nΚαι στα πέντε αυτά στάδια, ένα είναι το κοινό στοιχείο: αυτό της απελπισμένης προσπάθειας καθενός από εμάς, όταν έρθουμε αντιμέτωποι με ένα τρομακτικό γεγονός, με κάτι που τραντάζει τον κόσμο μας συθέμελα, να αντιμετωπίσουμε το ίδιο και τα φαντάσματα που το συνοδεύουν. Να πιάσουμε τον εαυτό μας και να τον κάνουμε να σταθεί όρθιο. Να μην τον αφήσουμε να βυθιστεί στην άβυσσο που ανοίγει, έτοιμη να μας κατασπαράξει.Να ισορροπήσουμε και να επιβιώσουμε.\nΤο να χάνεις κάποιον δικό σου άνθρωπο, είναι κάτι που από μόνο του ανατρέπει όλη σου τη ζωή. Έτσι και η δική μου, έγινε τούμπα, και κλήθηκα να μαζέψω τα κομμάτια μου και να ξεκινήσω από το μηδέν, προσπαθώντας να σταθώ στα πόδια μου. Ο καθένας έχει μέσα του διαφορετικές άμυνες και διαφορετικούς τρόπους αντίδρασης, βέβαια, προσπαθώντας να διαχειριστεί αυτό που έχει συμβεί. Μία μέρα, βλέποντας την αδερφή του μετά από καιρό, γύρισε και μου είπε μεταξύ σοβαρού και αστείου: «Ξέρεις ποιο είναι το μόνο θετικό; Ότι σταμάτησα να βγάζω ρυτίδες… Γιατί δε γελάω πια…»\nΗ μνήμη, σε συνδυασμό με την απώλεια, είναι ένας συνδυασμός επικίνδυνος και πιθανόν θανατηφόρος. Για πολύ καιρό, απλά δεν μπορούσα να προχωρήσω. Έμενα στάσιμος, βυθισμένος σε αναμνήσεις, σε γεγονότα άσχετα, σε χαρούμενες στιγμές, σε εικόνες από το παρελθόν που κινδύνεψαν να με πάρουν μαζί τους, να με βυθίσουν στον κόσμο τους.\nΚατάφερα να συνέλθω μετά από αρκετούς μήνες. Πώς; Απλά πήρα απόφαση να φτιάξω καινούριες εικόνες. Για τον εαυτό μου και για τους ανθρώπους που με αγαπάνε. Να αφήσω το δρόμο της απώλειας και να στρίψω στον επόμενο παράδρομο που οδηγεί πίσω στη συνηθισμένη ζωή. Γιατί η ζωή είναι εκεί έξω, δεν σε περιμένει, απλά προχωράει και εσύ πρέπει να τρέξεις, να την προλάβεις και να τη ζήσεις. Να προσπαθήσεις έστω…\nΜη νομίζετε ότι ξέφυγα τελείως. Αυτό ομολογώ ότι δεν το κατάφερα ακόμη. Πάντα κάτι μένει να σε τσιμπάει και να σου υπενθυμίζει. Απλά κάπου διάβασα κάτι που κάπως με ησυχάζει… Υπάρχει τρόπος. Ναι, ακόμη και αν δεν το πιστεύετε, υπάρχει τρόπος. Ο μόνος τρόπος για να μην πάψει ποτέ να υπάρχει αυτός που έχασες μέσα σου, είναι να μην πάψεις ποτέ να τον αγαπάς. Κι εγώ αυτό κάνω για το Γιάννη, από τότε και για πάντα…


Πρώτο Trailer Απο Το "By the Sea"\nΒρίσκεστε σε:Home»Trailers Ταινιών»Πρώτο Trailer Απο Το "By the Sea"\nΑπο Cinemode στις\t 06/08/2015 Trailers Ταινιών\nΗ Universal Pictures κυκλοφόρησε το πρώτο trailer απο το "By the Sea", το ρομαντικό δράμα της Angelina Jolie.\n"Η ιστορία ακολουθεί ένα Αμερικανό συγγραφέα με το όνομα Roland (Pitt) και τη γυναίκα του Vanessa (Jolie), που καταφθάνουν σε ένα ήρεμο και γραφικό παραθαλάσσιο θέρετρο στη Γαλλία του 1970, με τον γάμο τους να βρίσκεται σε κρίση.\nΚαθώς περνούν το χρόνο τους με άλλους ταξιώτες, συμπεριλαμβανομένων των νεόνυμφων Lea και François και των ντόπιων Michel και Patrice, το ζευγάρι αρχίζει να συμβιβάζεται με άλυτα θέματα της προωπικής τους ζωής."\nΣτη σκηνοθεσία και το σενάριο βρίσκεται η Angelina Jolie, η οποία και πρωταγωνιστεί μαζί με τους Brad Pitt, Mélanie Laurent, Melvil Poupaud, Niels Arestrup, Sarah Naudi, Richard Bohringer.\nΥστερα απο το μετριότατο "Unbroken", η Angelina Jolie επιστρέφει με την τρίτη της σκηνοθετική δουλειά, η οποία φαντάζει περισσότερο σαν μια προσπάθεια εξαργύρωσης της εμπορικής αξίας του celebrity ζευγαριού και τίποτε παραπάνω.\nΗ ταινία θα κυκλοφορήσει στις αίθουσες τον Νοέμβριο.\nΠρώτη Ματιά Στο "Once Upon a Time in Hollywood"\nΠρώτο Trailer Απο Το "First They Killed My Father"


Online Παιχνίδι Dino πανικού. Παίξτε online δωρεάν.\nΚατέβα στη Γη αστεροειδών τεράστια. Ο παίκτης πρέπει να βοηθήσει τα τρία δεινόσαυροι την ίδια στιγμή να ξεφύγουν από τα αποτελέσματά της.\n© gam9.com - δωρεάν online παιχνιδιών Dino πανικού () Κάντε παιχνίδι online flash παιχνίδι Dino πανικού για δωρεάν.. Μην ξεχάσετε να αξιολογήσετε αυτό το παιχνίδι Dino πανικού και να μοιραστούν αυτό το παιχνίδι με τους καλύτερους φίλους σας.\nΚατέβα στη Γη αστεροειδών τεράστια. Ο παίκτης πρέπει να βοηθήσει τα τρία δεινόσαυροι την ίδια στιγμή να ξεφύγουν από τα αποτελέσματά της. Δύο από τους συναντήσει στο δρόμο φυσικά εμπόδια, με τη μορφή των λίθων, και το τρίτο θα πρέπει να τρώνε μικρών δεινοσαύρων στην πορεία τους. Η διακυβέρνηση σε Dino πανικού: D - άλμα πρώτη δεινόσαυρος, D - άλμα δεύτερο δεινόσαυρος, S - ανοιχτό το στόμα από το ένα τρίτο.\nDino πανικού ( Ψηφοφορίες9, Δευτεροβάθμια Βαθμολογία: 3.89/5)


Ιερά Μονή Παντοκράτορος Μελισσοχωρίου | Η δοξασία της Μετενσάρκωσης\nΗ μετενσάρκωση λαμβάνει χώρα σ' ολόκληρο το σύμπαν, όχι μόνο στο ανθρώπινο βασίλειο, αλλά σε όλη τη φύση. Μπορεί κανείς να μετενσαρκωθεί είτε στον ίδιο πλανήτη, όπου έζησε την τελευταία του ύπαρξη, είτε σε άλλον» (Παπύς, Μετενσάρκωση σελ. 11).\nΗ διδασκαλία της μετενσάρκωσης δεν είναι ενιαία. Κι αυτό γιατί άλλη άποψη για τη μετενσάρκωση εκφράζουν οι Ανατολικές θρησκείες και άλλη μετενσάρκωση διδάσκει η λεγόμενη "δυτική άποψη».\nΗ άποψη αυτή συνδέεται με τη θεωρία της «ενσάρκωσης». Σύμφωνα με τη θεωρία αυτή - διατυπώθηκε πρώτα από τούς Ορφικούς και κατόπιν από τον Πλάτωνα-, ενώ οι ψυχές των ανθρώπων αρχικά ήσαν πνεύματα, εξέπεσαν από τον ουράνιο χώρο, όπου κατοικούσαν, στη γη και περιβλήθηκαν υλικό σώμα. Έτσι η ύλη και η απόλαυση τού υλικού κόσμου θεωρείται ως κάτι το αμαρτωλό και ακάθαρτο το υλικό σώμα είναι δεσμωτήριο της ψυχής, απ' το οποίο εκείνη πρέπει να απελευθερωθεί για να ενταχθεί και πάλι στον ουράνιο κόσμο, στο «Επέκεινα».\nΈτσι, κατά τον Πλάτωνα, «αί ψυχαί των φαύλων ενδούνται, ώσπερ εικός, εις τοιαύτα ήθη όποί' απ' αν μελετηκυίας τύχωσιν εν τω βίω... Οίον τας μεν γαστριμαργίας τε και ύβρεις και φιλοποσίας μεμελέτη κότας και μη διευλαβημένoυς εις τα όνων γένη και των τοιούτων θηρίων εικός ενδύεσθαι... τούς δε γε αδικίας τε και τυραννίδας καί άρπαγας προτετιμηκότας εις τα των λύκων τε και ιεράκων και ικτίνων γένη... οι την δημοτικήν και πολιτικήν αρετήν επιτετηδευκότες... εικός εστίν εις τοιούτον πάλιν αφικνείσθαι πολιτικόν τε καί ήμερον γένος, ή πού μελιπών ή σφηκών ή μυρμήκων, ή και εις ταύτον γε πάλιν το ανθρώπινον γένος, και γίγνεσθαι εξ αυτών άνδρας μετρίους» (Φαίδων, ΧΧΧΙ).\n(Οι ψυχές των φαύλων ανθρώπων θα ενδυθούν τέτοιο σώμα πού θα είναι ανάλογο με το ηθικό ποιόν της προηγουμένης ζωής τους... Εκείνοι πού έγιναν υποχείρια της ασυδοσίας, της βιαιότητας, της λαιμαργίας και της μέθης χωρίς καμιά ντροπή, είναι επόμενο ότι θα εισέλθουν στα διάφορα γένη των όνων και άλλων παρομοίων ζώων... Εκείνοι πού δεν αγάπησαν παρά την αδικία, την τυραννία και την αρπαγή θα γίνουν λύκοι, γεράκια και γύπες... Ακόμη και οι φαύλοι πολιτικοί θα μετενσωματωθούν σε κάποιο γένος εντόμων πού δημιουργούν μικρές κοινωνίες, όπως οι μέλισσες, οι σφήκες και τα μυρμήγκια, ή σ' αυτό πάλι το ανθρώπινο γένος, θα είναι όμως μέτριοι άνδρες, χωρίς κάποια δημοσιότητα).\nα) Σύμφωνα με τον Ινδουισμό, η ατομική ψυχή του κάθε ανθρώπου, το Ατμαν, βρίσκεται εγκλωβισμένο μέσα στη φύση (στο κοσμικό γίγνεσθαι) και δεν μπορεί να απελευθερωθεί προς το Βράχμαν, την οικουμενική ψυχή (Συμπαντικό Είναι) και να ταυτιστεί μαζί του. Ο εγκλωβισμός αυτός της ψυχής και η εξάρτησή της από τον υλικό κόσμο την καταδικάζουν σε συνεχείς μετενσωματώσεις με συνεχείς γεννήσεις (σανσάρα) πού είναι ένας κύκλος επώδυνος, γιατί είναι εξαρτημένος από το νόμο του αιτίου και του αποτελέσματος (Κάρμα). Αυτό σημαίνει ότι όσο η ζωή του ανθρώπου παρουσιάζει κακές όψεις τόσο και η ταλαιπωρία με τις συνεχείς μετενσαρκώσεις είναι μεγαλύτερη. Η μόνη λύση είναι να ξεφύγει ο άνθρωπος από τον κύκλο των μετενσαρκώσεων (Σανσάρα) με τον εκμηδενισμό του Κάρμα. Στην περίπτωση αυτή λυτρώνεται. Η λύτρωση (Μόξα) είναι η απελευθέρωση του άνθρώπου από τον κόσμο της απάτης και η ταύτιση - εξαφάνισή του στο απρόσωπο Βράχμαν. Έτσι χάνει πλέον το πρόσωπο του ο άνθρωπος, όπως η σταγόνα πού βυθίζεται στον ωκεανό.\nΗ δοξασία της μετενσάρκωσης γνωρίζει τις τελευταίες δεκαετίες - κυρίως απ' το 1960 κι έπειτα - ευρεία διάδοση σrό χώρο της Δυτικής Ευρώπης και της Αμερικής.\nΟ Παπύς (Papus), ο μεγαλύτερος Γάλλος αποκρυφιστής, γράφει στις αρχές του αιώνα μας το βιβλίο «Μετενσάρκωση», «στο οποίο αναλύει μία απ' τις κυριότερες και βασικότερες διδασκαλίες του Αποκρυφισμού» (σ. 9). Αλλά και οι σύγχρονοι οπαδοί της μετενσάρκωσης όπως ο Ίρβιvγκ Κούπερ, ο Ρόμπερτ Νατζεμι, ο Έvτγκαρ Κέϊσυ, ο Γκλέν Γoυίλλιστoν κ.ά. είναι βασικά στελέχη της Παγκόσμιας Θεοσοφικής Εταιρείας και του Αποκρυφισμού.\nΟ σκοπός της μετενσάρκωσης σύμφωνα με τούς οπαδούς της δυτικής άποψης είναι «η εκπαίδευση (ή η μάθηση). Για τον σκοπό αυτόν ερχόμαστε και ξαναρχόμαστε πάνω στη γη... Το ελατήριο πού μας ωθεί προς τη μετενσάρκωση είναι η εσωτερική μας δίψα για εμπειρίες, η επιθυμία του να γνωρίσουμε...» (Ι. Κούπερ, από το βιβλίο του Γ. Μελέτη, Μετά το θάνατο, σελ. 155).\nΟ κύκλος αυτός των μετενσαρκώσεων δεν συνεχίζεται έπ' άπειρον. Όταν η ψυχή διέλθει όλα τα σταδία της πνευματικής εξέλιξής της, δε θα υπάρχει η ανάγκη να ενσαρκωθεί πάλι. Τότε θα επέλθει η ένωσή της με τη Συμπαντική Αρχή (τον «Θεό»), ο σκοπός θα έχει εκπληρωθεί.\n«Η τωρινή μας μοίρα -ισχυρίζονται οι οπαδοί της μετενσάρκωσης - είναι αποτέλεσμα των πράξεων του παρελθόντος μας. Και η μοίρα μας αύτη, το Κάρμα, θα βελτιωθεί και θα διορθωθεί με τις συνεχείς μετενσαρκώσεις» (Ιρβιvγκ Κούπερ. Από το βιβλίο τού Γ. Μελέτη, Μετά το θάνατο, σελ. 131). Και αλλού , «κατά την απαρχή της ανθρώπινης εξελίξεως μας ήμασταν άγριοι, γιατί τόσο οι ηθικές όσο και οι διανοητικές μας ικανότητες ήταν ελάχιστα αφυπνισμένες. Αφού διανύσαμε πολλές ζωές μέσα στις πρωτόγονες αυτές συνθήκες, αρχίσαμε να εμφανίζουμε μια ελαφρά τάση για ηθικές και διανοητικές ικανότητες και τότε ήλθαμε να γεννηθούμε μέσα σ' ένα περιβάλλον πιο εξελιγμένο...»(οπ. πρ.).\nΟ Χριστιανισμός βέβαια έχει δώσει την απάντηση για το κακό από τη δημιουργία του ανθρώπου μέχρι σήμερα. Και την απάντηση αύτη αποτελεί το προπατορικό αμάρτημα, το όποιο απορρίπτουν οι οπαδοί της μετενσάρκωσης. Γράφουν: «Το προπατορικό αμάρτημα δεν ικανοποιεί πλέον το νου του σύγχρονου ανθρώπου» (Απ' το βιβλίο του Γ. Μελέτη, Μετά τον θάνατο, σελ. 132). Οι μετενσαρκωτές δέχονται μεν πως γεννιόμαστε με τα σπέρματα της κακίας μέσα μας, αδύνατον όμως να δώσουν μιά απάντηση στο γεγονός αυτό και μένουν σε μια στείρα άρνηση.\nΚαι όμως χωρίς το προπατορικό αμάρτημα θα παρέμενε ανεξήγητο όχι μόνον ο άνθρωπος, αλλά και ο ενανθρωπήσας Χριστός και ολόκληρο το έργο της σωτηρίας. Ποιος μπορεί να αμφισβητήσει πως γεννιόμαστε με την κλίση και την ροπή προς το κακό; Πως «έγκειται η διάνοια του ανθρώπου επιμελώς επί τα πονηρά εκ νεότητος αυτού (Γεν. η' 21).\nΕξαλλου η έλλειψη της «μνήμης» της προηγούμενης ζωής και των πράξεών της ακυρώνει βασικό κανόνα του δικαίου, το όποιο στη δοξασία της μετενσάρκωσης ταυτίζεται με το Κάρμα (νόμος της ανταπόδοσης). Δεν υπάρχει τιμωρία, όταν δεν υπάρχει η συναίσθηση της παράβασης. Και όταν δεν υπάρχει η συναίσθηση της παράβασης, δεν υπάρχει και η διαπαιδαγώγηση. Έτσι, λοιπόν - ας λάβουμε ένα παράδειγμα - εφόσον δεν υπάρχει η μνήμη της προηγούμενης ζωής, η μετενσάρκωση του Χίτλερ θα υποφέρει για τα τρομερά εγκλήματα πού διέπραξε, χωρίς ωστόσο να έχει κάποια ανάμνηση πού να του φανερώνει τις απεχθείς πράξεις της προηγούμενης ζωής του. Κι αυτό βέβαια δεν τον εμποδίζει να αυξήσει στη νέα του ζωή ακόμη περισσότερο το\nΟι οπαδοί της μετενσάρκωσης στην προκείμενη ένσταση αμφισβητούν τις επιδράσεις του κοινωνικού - φυσικού περιβάλλοντος, την κληρονομικότητα και κατά συνέπεια την επιστήμη (Ψυχολογία - Ανθρωπολογία - Κοινωνιολογία). Διατυπώνουν το επιχείρημα ότι οι διαφορές στη διανοητική κατάσταση των ανθρώπων δεν προέρχονται από τις αιτίες πού προσδιορίζει η επιστήμη (περιβάλλον, κληρονομικότητα), αλλά από τη διαφορά της «ηλικίας» των ψυχών (παραμονή στον «αόρατο κόσμο»).\nΣχετικό προς όσα αναφέρθηκαν για τις αναμνήσεις από τις προηγούμενες ζωές, προκύπτει κι άλλο ένα ερώτημα: Οι ψυχές μετά το θάνατο τού ανθρώπου πηγαίνουν στον «αόρατο κόσμο» πριν από τη νέα ενσάρκωση τους. Εφ' όσον οι μέθοδοι της ύπνωσης, κατά τούς οπαδούς της μετενσάρκωσης, εξασφαλίζουν διηγήσεις προηγούμενων ζωών, γιατί δεν αποκαλύπτουν και αναμνήσεις από τον «αόρατο κόσμο» στον οποίο παραμένουν οι ψυχές για μεγάλο χρονικό διάστημα;\n«Στην πραγματικότητα - ισχυρίζονται - ο παγκόσμιος πληθυσμός δεν αυξάνει... Τίποτα δεν αποκλείει να ήταν μεγαλύτερος από ό,τι είναι σήμερα. Αν δεχτούμε την ύπαρξη τού αρχαίου πολιτισμού, της Ατλαντίδος, ο οποίος πρέπει να υπήρχε πριν από εκατομμύρια χρόνια, θα πρέπει να πιστέψουμε επίσης και τις πληροφορίες πού μάς έχουν δώσει οι αναδρομές σχετικά με τον πληθυσμό εκείνης της εποχής. Πολλοί πελάτες έχουν αναφέρει (στις αναδρομές μέσω της ύπνωσης) ότι υπήρχε υπερπληθυσμός, πόλεις πού εξαπλώνονταν τόσο πολύ ώστε να συναντιούνται με άλλες πόλεις, μέτρα για τον έλεγχο τού πληθυσμού καθώς και μετανάστευση σε μακρινούς τόπους για να μειωθεί το πρόβλημα τού υπερπληθυσμού στη χώρα. Συχνά έχει αναφερθεί ότι ο πληθυσμός της Ατλαντίδος έφτανε τα δισεκατομμύρια. (Αλήθεια πως αποδεικνύεται αυτό επιστημονικά;) .\nΤο αδιέξοδο της δοξασίας της μετενσάρκωσης φαίνεται και στο πρόβλημα τού φύλου. Η μετενσάρκωση δέχεται την εναλλαγή των φύλων: Ένας άνδρας στην επόμενη ενσάρκωση μπορεί να πάει σε γυναικείο σώμα, όπως και μια γυναίκα σε ανδρικό. «Θα συναντήσουμε ευγενικούς χαρακτήρες και στα δύο φύλα, πού κατέχουν ιδιότητες αναπτυγμένες από πριν στο άλλο φύλο, έτσι πού η δύναμη, η σταθερότητα, . το θάρρος, πού αποκτήθηκαν προ πάντων από το αρσενικό γένος, είναι ενωμένα με την τρυφερότητα, την αγνότητα, την καρτερία, πού συναντώνται συχνότερα στο θηλυκό γένος» (Μπεσάντ, απ' το βιβλίο τού Γ. Μελέτη, Μετά θάνατο, σ.157). Είναι όμως δυνατόν να διατηρήσει η ανθρώπινη προσωπικότητα την ομοιομορφία και ιδιοτυπία της, όταν εναλλάσσονται στο ίδιο πρόσωπο το ανδρικό και το γυναικείο φύλο; Αυτός ο παράξενος «ερμαφροδιτισμός» είναι αφύσικος και απορρίψιμος τόσο από μια ανθρωπολογική και ψυχολογική σκοπιά, όσο και από μια ηθική θεώρηση. Η προσωπικότητα ενός τέτοιου άνθρώπου όχι μόνο διχάζεται, αλλά αλλοιώνεται και παραμορφώνεται.\nΟι αρρενωπές γυναίκες (ανδρογυναίκες, όπως τις αποκαλεί ο λαός) και οι θηλυπρεπείς άνδρες δεν ερμηνεύονται με τη μετενσάρκωση, όσο κι αν το επιθυμούν οι οπαδοί της. Σύμφωνα με τη θεωρία τους, πού έχει γενική ισχύ, οι παραπάνω υπάρξεις θα έπρεπε να αποτελούν τον κανόνα κι όχι την εξαίρεση. Δεν θα είχαμε δηλαδή μεμονωμένες περιπτώσεις, άλλά γενικό φαινόμενο. 'Όλοι σχεδόν δηλαδή οι άνδρες θα έπρεπε να είναι θηλυπρεπείς κι όλες οι γυναίκες αρρενωπές, αφού όλοι ανεξαιρέτως έχουν μια ανάλογη προϊστορία και οι ψυχές προϋπάρχουν εδώ και εκατομμύρια χρόνια. Δυστυχώς οι οπαδοί της μετενσάρκωσης σ' ένα καθαρά ψυχοπαθολογικό πρόβλημα, στο όποιο κύριο λόγο έχει η ιατρική και η ψυχολογία, αυτοί δίνουν φανταστικό και μυθολογικό χαρακτήρα.\n«Μια μοναδική γήινη ζωή - λέγουν οι οπαδοί της μετενσάρκωσης- παραμένει συχνά χωρίς αποτελέσματα. Κάποιες ανθρώπινες υπάρξεις κατορθώνουν να ζήσουν τα εβδομήντα χρόνια της γήινης ζωής τους και αποκομίζουν κάποιες εμπειρίες. Αλλά καθώς γνωρίζουμε χιλιάδες παιδιά πεθαίνουν ύστερα από μερικά χρόνια η ακόμη και μερικές ώρες ζωής. Στην περίπτωση αύτη ποιο όφελος θα αποκομίσει η αθάνατη ψυχή από μερικές μόνο ώρες, φυσικής υπάρξεως;» (Κούπερ, η μετενσ., μία έλπίδα για τον κόσμο. Απ' το βιβλίο του Γ. Μελέτη, Μετά το θάνατο, σελ. 136).\nΗ μητρική αγάπη και στοργή είναι έμφυτη και βαθιά ριζωμένη στη γυναικεία φύση. Σ' αυτό το μητρικό ένστικτο οι μετενσαρκωτές δίνουν τη δική τους «λογική» ερμηνεία: «Το μητρικό ένστικτο, είναι κάτι το πολύ συνηθισμένο στα μικρά κορίτσια, αλλά το συναντά κανείς κάποτε και στα αγόρια. Έχουμε όμως σκεφτεί ποτέ ότι ένα μικρό κορίτσι πού παίζει με την κούκλα του, μπορεί να θυμάται αόριστα τις προηγούμενες ζωές της κατά τις όποιες είχε κρατήσει στην αγκαλιά του αληθινά παιδιά;». (Απ' το βιβλ. τού Γ. Μελέτη, Μετά τον θάνατο, σελ. 162).\nΒέβαια, οι οπαδοί της μετενσάρκωσης δεν γνωρίζουν από όρια αυθαιρεσίας, δε γνωρίζουν από ψυχολογία ούτε από βιολογία, και συνεχίζουν: «όλα τα ένστικτα και οι έμφυτες τάσεις εξηγούνται λογικά με τη μετενσάρκωση. Γιατί άραγε ένα κλωσσόπουλο μόλις βγει από το αυγό του τρέχει γρήγορα να κρυφτεί, όταν η σκιά ενός γερακιού σκοτεινιάζει το έδαφος; Λέμε: είναι το ένστικτο του. Αλλά με το να κατονομάσουμε ένα πράγμα, δεν το έχουμε ερμηνεύσει συγχρόνως. Αν όμως στο ένστικτο του πουλιού δούμε το αποτέλεσμα μιας αναμνήσεως από προηγούμενες ζωές, πού συνδέεται με πολλούς άλλους θανάτους εξ αιτίας γερακιών, τότε θα έχουμε δώσει σ' αυτό μια λογική ερμηνεία» (όπ. προσελ. 162).\nΕμείς ρωτάμε: τα πουλιά πού δεν είχαν μια τέτοια τραγική εμπειρία (δεν μπορεί όλα τα πουλιά να καταβροχθίζονται από γεράκια ή οτιδήποτε άλλο), διαθέτουν το ένστικτο της αυτοπροφυλάξεως σε οποιοδήποτε κίνδυνο; Σύμφωνα με τη θεωρία των οπαδών της μετενσάρκωσης, τα πουλιά αυτά κανονικά δεν θα έπρεπε να το διαθέτουν, αφού δεν είχαν προηγούμενη εμπειρία. Αλλά αύτη η θέση είναι εντελώς αντίθετη με τούς νόμους τού φυσικού κόσμου πού θέλει τα ζώα και τα πτηνά να διαθέτουν απ' την πρώτη κιόλας στιγμή της υπάρξεως τους το ένστικτο της αυτοπροφύλαξης και αυτοσυντήρησης τους. Αν η παραπάνω θεωρία των οπαδών της μετενσάρκωσης λέγεται «λογική ερμηνεία», τότε ποιος είναι ο παραλογισμός.\nPowered by active³ CMS - 27/9/2021 7:01:25 μμ


Όταν σφίγγουν τα γάλατα… (pics/vid) – leoforos1908.gr\nΌταν σφίγγουν τα γάλατα… (pics/vid)\n14 Μαρτίου 2021 15 Μαρτίου 2021 by donrosa13\nΕπιτέλους επιστροφή στις νίκες!!! Ο Παναθηναϊκός νίκησε τον ΠΑΟΚ με σκορ 2-1 στα πλαίσια της τελευταίας αγωνιστικής για την κανονική διάρκεια του πρωταθλήματος.\nΟι συζητήσεις που έγιναν στο Κορωπί μεταξύ των παικτών, του Μπόλονι και του Ντρεοσί μέσα στην εβδομάδα, φάνηκε ότι συσπείρωσαν τους πάντες εντός των πράσινων τειχών, αφήνοντας στην άκρη έστω και για λίγο τις προσωπικές βεντέτες, τις κοκορομαχίες και την ατελείωτη γκρίνια. Όλοι αντιλήφθηκαν πως αν η ομάδα δεν βγει στην Ευρώπη, αυτή τη φορά δεν θα την πληρώσει μόνο ο προπονητής αλλά και ουκ ολίγοι ποδοσφαιριστές. Το γεγονός πως ο Λάζλο Μπόλονι παρέμεινε στη θέση του και δεν απολύθηκε (παρά τις έντονες πιέσεις στο πρόσωπο του Αλαφούζου να προχωρήσει σε αυτή την κίνηση), έδειξε πως ο μεγαλομέτοχος βάζει πολύ ψηλά στο κάδρο των ευθυνών τους ποδοσφαιριστές και μάλιστα τους πρωτοκλασσάτους.\nΟ Λάζλο Μπόλονι κατέβασε την ομάδα με το κλασσικό 4-3-3 κάνοντας ορισμένες κινήσεις που έχουμε επισημάνει από αυτήν εδώ την γωνιά ουκ ολίγες φορές. Είχε μαλλιάσει η γλώσσα μας να λέμε πως ο Βιγιαφάνιες δεν μπορεί να παίξει ως box to box στον άξονα αλλά είτε αριστερά είτε δεξιά. Αυτή τη φορά ο Βιγια πήγε στα αριστερά και στη θέση του δίπλα στους Μαουρίσιο και Νιάς αγωνίστηκε ο εξαφανισμένος Αγιούμπ. Ο Μαροκινός σήμερα αποτέλεσε την τρομακτικά ευχάριστη έκπληξη καθώς μας θύμισε ότι παραμένει ποδοσφαιριστής και μάλιστα υψηλών προδιαγραφών. Με λίγα λόγια ο Παναθηναϊκός σήμερα είχε στο κέντρο του ένα κανονικό εξάρι (Νιάς) και δύο κανονικά box to box οχτάρια (Μαουρίσιο και Αγιουμπ). Ταυτόχρονα θέση βασικού πήραν και οι Χατζηγιοβάννης, Μακέντα.\nΟ ΠΑΟΚ στο πρώτο ημίχρονο είχε στην κατοχή του τη μπάλα αλλά ήταν σχεδόν ακίνδυνος καθώς ο Παναθηναϊκός αμυνόταν με εξαιρετική άνεση. Από την άλλη βέβαια οι πράσινοι του Μπόλονι δεν μπορούσαν να χτίσουν σωστά το παιχνίδι τους καθώς οι Θεσσαλονικείς πίεζαν αρκετά στο κέντρο, χωρίς αυτό όμως να μετουσιώνεται σε κάτι παραπάνω. Έτσι στο 39′ έπειτα από εξαιρετική αλλαγή παιχνιδιού του Βιγιαφάνιες στον Χατζηγιοβάννη, ο τελευταίος έκανε υποδειγματική σέντρα και ο Μακέντα με εξαιρετική κεφαλιά έγραψε με απόλυτα κυνικό τρόπο το 1-0.\nΣτο δεύτερο ημίχρονο, όσο περνούσε η ώρα, ο ΠΑΟΚ έχανε μέτρα στο γήπεδο και ο Παναθηναϊκός ανέβαινε κρατώντας αρκετά την μπάλα στα πόδια του και ψάχνοντας συνεχώς το ανοιχτό γήπεδο που άφηναν οι φιλοξενούμενοι. Στην πολύ καλή κυκλοφορία της μπάλας εξαιρετικοί ήταν οι Βιγιαφάνιες, Μαουρίσιο και Αγιούμπ, ενώ ο Χατζηγιοβάννης μάζεψε αρκετά φάουλ. Στο 65′ ο Παναθηναϊκός έφτασε πολύ κοντά στο 2-0 απειλώντας με ένα πολύ καλό σουτ του Αγιούμπ έξω από την αντίπαλη περιοχή έπειτα από διώξιμο της άμυνας των φιλοξενουμένων. Καθώς το ματς πήγαινε προς το φινάλε του, οι πράσινοι συνέχισαν να ανεβάζουν στροφές και έτσι στο 82′ ήρθε το 2-0. Ο Καρλίτος έκανε μια κούρσα, ταλαιπώρησε τον Ίνγκασον και την κατάλληλη στιγμή έδωσε στο πέναλτι την μπάλα στον Ενγκμπαγκοτό. Ο Γαλλοαφρικανός σούταρε, ο Ζίβκοβιτς απέκρουσε ασθενώς και ο Ιωαννίδης παίρνοντας το ριμπάουντ έγραψε το 2-0 μέσα σε ξέφρενους πανηγυρισμούς.\nΑκολούθως ο ΠΑΟΚ βγήκε μπροστά και σε μια σχετικά ανύποπτη φάση μείωσε σε 2-1 στο 84′. Ο Ροντρίγκο έκανε μια ψιλοκρεμαστή πάσα στην καρδιά της άμυνας του Παναθηναϊκού και ο Σβιντέρσκι προλαβαίνοντας τον Διούδη πάσαρε σε κενή εστία στον Κρμέντσικ μειώνοντας το σκορ.\nΠαρά την άμεση επαναφορά του ΠΑΟΚ στο παιχνίδι, ο Παναθηναϊκός διατήρησε την ψυχραιμία του και το ματς κύλησε σχετικά σβηστά χωρίς κάποια περαιτέρω απειλή. Η νίκη αυτή είναι ιδιαίτερα σημαντική καθώς οι παίκτες του Μπόλονι μείωσαν τη διαφορά από την πολυπόθητη τέταρτη θέση στους 2 βαθμούς από τον ΠΑΟΚ και στους 3 βαθμούς από την ΑΕΚ, η οποία ηττήθηκε στον Βόλο.\nΤαυτόχρονα η νίκη αυτή επαναφέρει την ηρεμία στο πράσινο στρατόπεδο ύστερα από τα όσα έγιναν μετά τα τελευταία αποτυχημένα αποτελέσματα σε πρωτάθλημα και κύπελλο.\nΞέρουμε πολύ καλά πως παίκτες και προπονητής δεν έγιναν κολλητοί φίλοι μετά το group therapy της εβδομάδας που μόλις πέρασε. Μιλάμε όμως για επαγγελματίες και ΑΠΑΝΤΕΣ πρέπει να αντιληφθούν πως αν ο Παναθηναϊκός δεν βγει στην Ευρώπη, η μπάλα θα πάρει και ουκ ολίγους ποδοσφαιριστές πέραν του προπονητή.\nΥ.γ.: Σήμερα ο Μπόλονι έβγαλε έναν ακόμη λαγό από το καπέλο του με τον Αγιούμπ. Ο Μαροκινός σήμερα έδειξε ότι παραμένει ποδοσφαιριστής. Έβγαλε σοβαρότητα, τρεξίματα και μπορούμε να πούμε ότι τα περιττά κιλάκια αυτή τη στιγμή ανήκουν στο παρελθόν.\nΜακάρι να συνεχίσει έτσι και στα πλει οφ, προσφέροντας στον Ρουμάνο τεχνικό μια ακόμη λύση για το χώρο του πολύπαθου κέντρου των πρασίνων.\nPrevΠερί Νικόλα Πατέρα…\nNextHow to Use Commenting to Enhance a Fresh Secure fencing Post With Fresh Romantic relationship Advice?


Ενίσχυση 0,8% για χρυσό, την ώρα που το δολάριο αποδυναμώθηκε\nΤην ώρα που το δολάριο αποδυναμώθηκε ο χρυσός παραδόσεως Δεκεμβρίου ενισχύθηκε κατά 0,8% ή 11,3 δολ. στα 1.350,30 δολάρια η ουγγιά. Πιο συγκεκριμένα κυμαίνεται στα υψηλότερα επίπεδα του από την 6η Σεπτεμβρίου του 2016. Ο Mario Draghi ενημέρωσε για τις τελευταίες αποφάσεις νομισματικής πολιτικής της Ευρωπαϊκής Κεντρικής Τράπεζας, οι οποίες πρόκειται να ληφθούν, εκτός απροόπτου τον Οκτώβριο.\nΜετά τις δηλώσεις αυτού το ευρώ κέρδισε έδαφος έναντι των υπόλοιπων νομισμάτων, ξεπερνώντας το 1,20 δολ. Αυτό που αξίζει να σημειώσουμε είναι πως ο χρυσός πήρε ώθηση από την αποδυνάμωση του δολαρίου, αλλά κι από το γεγονός πως αξιοποίησε την ιδιότητά του ως «ασφαλές επενδυτικό καταφύγιο» σε μία περίοδο αβεβαιότητας στην αγορά.\nΑυτή τη στιγμή στο προσκήνιο της αγοράς βρίσκονται οι εξελίξεις γύρω από τον ισχυρό κυκλώνα Ίρμα που «χτύπησε» τα νησιά της Καραϊβικής και τα γεωπολιτικά. Οι εντάσεις ανάμεσα στις ΗΠΑ και τη Βόρεια Κορέα παραμένουν, με τη δεύτερη να αναφέρει πως θα πάρει ισχυρά αντίμετρα για να απαντήσει στην αμερικανική πίεση.\nΣε άνοδο το ευρώ και το γιεν καθώς η αποστροφή προς το ρίσκο αυξάνεται «Βυθίστηκαν» οι μετοχές της Κίνας στα χαμηλότερα επίπεδα μετά το 2007, καθώς η κρατική παρέμβαση αποτυγχάνει Μικρές πιέσεις για τη Μαδρίτη, απώλειες για τα ευρωπαϊκά χρηματιστήρια Κέρδη για τις μετοχές, σταθερά τα νομίσματα πριν από τις ομιλίες στο Τζάκσον Χολ\nTags: dollar, euro, forex, usa, Βόρεια Κορέα, γεωπολιτικά, δολάριο, ευρώ, χρυσός


Chobe's place: Αγανακτισμένοι.\nΘα μετεξελιχθεί άραγε η αγανάκτηση σε κάτι άλλο; Θα διαψευστούν οι κασσάνδρες που μπροστά το βλέπουν σαν κάτι "συμπαθητικό" και "κατανοητό" και από πίσω το θάβουν σαν "απολίτικο";\nΑναρτήθηκε από Chobe στις 12:53 π.μ.\nloco 30 Μαΐου 2011 - 1:24 π.μ.\nΣελήνη 30 Μαΐου 2011 - 11:16 π.μ.\nΗ κοσμοσυρροή καλά κρατεί. Μα αυτή είναι και δική μου απορία, κατά πόσο ένα εκ συναισθηματισμών ορμώμενο κίνημα με αποποίηση θεωρητικών υποβάθρων και επιμονή στο να μην έχει αντιπροτάσεις μπορεί να ωριμάσει σε κάτι το οποίο να μπορεί, εν τέλει, να απειλήσει, ελλείψει "καλύτερης" ή, έστω, πιο εύηχης λέξης.\nΕντούτοις, θεωρώ σαφώς θετική την μάζωξη αυτή, τάσσομαι κι εγώ με τη γνωστή φράση που θέλει τις συνειδήσεις να φτιάχνονται (και) στο δρόμο- και η λαϊκή συνέλευση που διοργανώνεται κάθε βράδυ είναι το λιγότερο ενδιαφέρουσα.\nNikos Xentes 30 Μαΐου 2011 - 6:04 μ.μ.\nΗ απάντηση είναι "όχι" Μιχάλη.\nΚαι δεν ξέρεις πόσο πολύ θα ήθελα να διαψευστώ. Αλλά... δεν γίνεται έτσι. Μην με ρωτήσεις φυσικά πώς γίνεται...\nΚατά τα άλλα, όπως θα λέγαμε κάποτε, με κάλυψε η Σελήνη.\nMavk 31 Μαΐου 2011 - 1:16 π.μ.\nΗ εποχή προσφέρεται για αυτοσχεδιασμούς. Ειδικα όταν ολα τα άλλα έχουν πρακτικά αποτύχει, το θέμα είναι να υπάρξει αρκετός χρόνος.\n(ωραίες Μιχάλη την πρωτη την ζηλεύω! αλλα αυτο το 3200 ισως ήταν λίγο υπερβολή ;)\nozzy 31 Μαΐου 2011 - 2:47 μ.μ.\nΚίνημα χωρίς ιδεολογία και στόχους είναι καταδικασμένο.\nΜην ξεχνάμε οτι τους προμοτάρουν αβέρτα τα ΜΜΕ, που άλλοτε όταν έκλειναν οι δρόμοι από διαδηλωτές ωρυόντουσαν!\nTα πρόσφατα “κίνηματα πλατείας”, παλιότερα οι “πορτοκαλί επαναστάσεις” κλπ, παντού και πάντα έκρυβαν κατιτίς υποβολιμαίο πίσω τους έντεχνα κρυμμένο. Ένα γρήγορο ψάξιμο στο net για το τι κρυβόταν πίσω από τις "πορτοκάλι επαναστάσεις" της Ουκρανίας, της Σερβίας, της Γεωργίας, τη Ταχρίρ της Αιγύπτου κλπ θα σας διαφωτίσουν.\nΠρόσφατο παράδειγμα η Αίγυπτος. Δεν τα λέω εγώ, οι “ίδιοι” τα λένε:\nΆραγε ο Μουμπάρακ δεν καταχράστηκε ζεστό χρήμα και πλούτο? Γιατί αυτοί που ανέλαβαν την εξουσία, ύστερα από την “πίεση των μαζών της πλατείας Ταχρίρ”, δεν τού τον κατάσχουν, αλλά φωνάζουν το ΔΝΤ να τους απομυζήσει περαιτέρω?\nΌλη αυτή η φάση που παίζεται τον τελευταίο χρόνο στην Ευρώπη, με ανίκανους και χωρίς προσωπικότητα ηγέτες-πιόνια του κεφαλαίου, οικονομική κρίση, εξεγέρσεις στην Β. Αφρική, κινήματα πλατείας (που σιγοντάρονται από τα ΜΜΕ) στην Ευρώπη κλπ, όλο και περισσότερο μου φέρνουν στο νου τη Δημοκρατία της Βαϊμάρης. Γερμανία στο Μεσοπόλεμο: --> Δημοκρατία της Βαϊμάρης --> Χίντεμπουργ – ηγέτης – μαριονέτα --> Πραξικόπημα της μπυραρίας --> Άνοδος (με εκλογές παρακαλώ!) του Χίτλερ στη Ράιχσταγκ.\nΠοιοι πλήρωσαν το τίμημα σε όλο αυτό το μεσοδιάστημα? Οι κομμουνιστές. Η Ρόζα Λούξεμπουργκ, ο Καρλ Λιμπκνέχτ, ο Ολλανδός - μου διαφεύγει το όνομά του- που κατηγορήθηκε ότι έκαψε τη Ράιχσταγκ κ.α. ανώνυμοι. Όλα αυτά στη χώρα - που κατά τον Λένιν - θα ξεκινούσε η προλεταριακή επανάσταση, αλλά αντί γι αυτό, τελικά από κει ξεκίνησε ένας μεγάλος πόλεμος.\nΊσως αυτά που γράφω παρεξηγηθούν από αναγνώστες που θέλουν να αποκαλούνται ακομμάτιστοι, ανένταχτοι κλπ, αλλά ας μην ξεχνάμε ότι, δυστυχώς η ιστορία φροντίζει να επαναλαμβάνεται (έστω και) σαν φάρσα.\nΑς μάθουμε λοιπόν ιστορία γιατί είμαστε καταδικασμένοι να τη ξαναζήσουμε!\nΣελήνη 31 Μαΐου 2011 - 11:49 μ.μ.\nΕιπώθηκε-γράφτηκε τέλος πάντων- βέβαια και το εξής ενδιαφέρον: http://plagal.wordpress.com/2011/05/27/quiz/\nΊσως μια τέτοια συσχέτιση, μεταξύ καταφανώς διαφορετικών περιστάσεων να είναι ατυχής. Δεν παύει όμως να παρακινεί αυτή την ασυμμόρφωτη με τις προσταγές της όποιας λογικής φωνούλα να ψιθυρίσει δειλά-δειλά: "κι αν...;"\nΕν τέλει, η λογική θα επικρατήσει. Το -ας το πούμε- κίνημα αυτό πιθανότατα δε θα έχει αποτέλεσμα εάν δε δεχτεί την ευθύνη της ιδεολογίας και του συγκεκριμένου στόχου. Αυτό όμως φρονώ πως δύναται (ενδέχεται, ελπίζω) να επιτευχθεί στην πορεία.\nNikos Xentes 2 Ιουνίου 2011 - 5:36 μ.μ.\nΤα αυθόρμητα ξεσπάσματα όσο ελπιδοφόρα και να είναι, με την πρώτη ματιά, δεν μπορεί να σταθούν ανάχωμα στην καπιταλιστική επέλαση. Απ’ την άλλη όμως «...το "αυθόρμητο στοιχείο" δεν αποτελεί στην ουσία τίποτε άλλο παρά εμβρυακή μορφή του συνειδητού», που έλεγε και ο Λένιν............\nΔεν είναι δικό μου. Το αντιγράφω από μια fb φίλη.\nozzy 3 Ιουνίου 2011 - 8:10 π.μ.\nΠαρ' όλα αυτά μπορείτε να μουτζώσετε ελεύθερα:\nMaGi 13 Δεκεμβρίου 2011 - 1:36 μ.μ.\nεχεις αποτυπωσει πολυ ωραιες στιγμες ! μπραβο :)